text:
Provenance :
Brewster Gallery, New York; Collection Vera et Arturo Schwarz, Milan (acquis aupres de celle-ci en 1990); Don de celle-ci au Israel Museum, Jerusalem, en 1998
Exhibition History :
New York, Brewster Gallery, Leonora Carrington, Recent Works, mai-juin 1988; Jerusalem, The Israel Museum; San Francisco, Fine Arts Museums of San Francisco; Toronto, Art Gallery of Ontario; Buenos Aires, Museo de Arte Latinoamericano de Buenos Aires; Curitiba, Museu Oscar Niemeyer et Sao Paulo, Instituto Tomie Ohtake, Dreaming with Open Eyes, The Vera and Arturo Schwarz Collection of Dada and Surrealist Art in the Israel Museum, decembre 2000-novembre 2004, No. 119 (illustre en couleurs au catalogue d'exposition p. 146); Rome, Complesso Monumentale del Vittoriano, Dada e surrealismo riscoperti, octobre 2009-fevrier 2010


c: text/html

text:
Supporta Cronache Nuoresi con una donazione.
In sa de 6 editziones de su Cuncursu enològicu natzionale Binu, organizadu dae sas Càmeras de Cummèrtziu de Aristanis e Nùgoro, sunt istados 64 sos binos premiados «ma podiant èssere finas de prus, bida sa calidade de sa produtzione» ant naradu su presidente de s’Ente camerale Nando Faedda e su segretàriu Enrico Massidda in sa tzerimònia de premiatzione.
Sa medàllia l’ant tenta 21 calidades de binu biancu, 6 ispumantes, 3 calidades de binu rosadu, 30 calidades de binu ruju e 4 de binu de dessert.
Medàllia de oro pro sos binos de dessert a Al Hamen 2016 de sa Pacos Vini, de Pachino (SR); Malvasia de Bosa 2011 de s’Azienda Emidio Oggianu de Bosa (OR); Vernaccia di Oristano 2010 de sa Fam. Orro de Davide Orro, de Tramatza (OR).
Pro sos binos biancos medàllia de oro a Karmis Cuvèe 2016 de s’Azienda Attilio Contini spa de Crabas (OR); Oro d’Isee 2016 de s’Azienda Federici de Antica Luni de Ortonovo (SP); Pariglia 2016 de s’Azienda Attilio Contini spa de Crabas (OR); Spèra 2016 de sa Sotz. Agr. Siddùra srl de Logusantu (SS); Superbia 2016 de su Consòrtziu San Michele, de Berchidda (SS).
Pro sos binos rujos medàllia de oro a Koinè 2012 de Vinai spa, Castiglione di Sicilia (CT); Fradiles 2015 de s’Azienda Fradiles snc, de Atzara (NU); Lollore 2014 de sa Sotziedade Bingiateris, de Ortueri (NU); Inu 2014 de s’Azienda Vitivinicola Attilio Contini spa, de Crabas (OR); Nùrule 2014 de sa Cantina Sociale de Durgali (NU); Antiogu 2014, de s’Azienda Fradiles sns de Atzara (NU); Pro Vois 2011 de s’Azienda Agricola F.lli Puddu, de Oliena (NU).
© Tutti i diritti riservati

robotstxt: allowed

filter: keep


text:
Mariotti Carlo
L'Ateneo Sardo : numero 6
Autore: Alberti Nino, Amedeo Arullani Vittorio, Baroni Adolfo, Bruno Lizio, Canepa Mario, Cossu Dionigi, De Domenico Edoardo, Garzia Raffa, Giacomelli Guido, Giacomelli Vittorio, Lutzu Pietro, Mariotti Carlo, Solinas Luigi, Solinas Orazio
Editore: Tipografia dell'Unione Sarda
Anno: 1898
L'Ateneo Sardo : numero 7
Autore: Alasia, Bellini, Bruno Lizio, Calvia Giuseppe, Demeglio Nelly, Giacomelli Guido, Lutzu Pietro, Mameli Efisio, Marenco Leopoldo, Mariotti Carlo, Moch, Muscas, Santoro, Scano Emanuele, Solinas Orazio
Editore: Tipografia dell' Unione Sarda
Anno: 1898
Spigolature d'arte : numero 8
Autore: Caprino Giuseppe, Caralco Mauro, Costa Enrico, Garzia Raffa, Gerunzi Egisto, Giacomelli Guido, Isastia Carlo, Luchese, Mameli Cubeddu Efisio, Manca Maria, Mariotti Carlo, Nonnoi Enrico, Pompeiano, Senesi Gino, Solinas Luigi, Spano Attilio, Tuveri Giambattista, Vitucci Paolo
Editore: Tipografia dell'Unione Sarda
Anno: 1895
L'Ateneo Sardo : numero 8
Autore: Alasia, Bellini Giuseppe, Calì Carmelo, Cestelli Egidio, Cossu Dionigi, Diotallevi Giovanni, Giacomelli, Giacomelli Guido, Maierotti, Mameli, Marenco Leopoldo, Mariotti Carlo, Pirodda Andrea
Editore: Tipografia dell'Unione Sarda
Anno: 1898
Spigolature d'arte : numero 3
Autore: Alberti Nino, Bruno LIzio, Calvia Giuseppe, Corona Francesco, Giacomelli Guido, Luchese Tito, Mameli Cubeddu Efisio, Mariotti Carlo, Nonnoi Enrico, Rizzatti Ferruccio, Siotto Pintor Giovanni, Toraldo di Tocco Carlo, Verra
Editore: Tipografia Giuseppe Dessì
Anno: 1895


text:
In hoc signo vinces
Apud Christianae fabulas cum Constantinus pugnaturus proelium discrimine contra aemulum (Maxentium) sit pro imperio Romae, crux ignea obiecta apparuit in caelo instructione "in hoc vinces". Constantinus vicit imperatorque factus. Sub eo plena religio Christiana publice ascita est religio optabilis imperio in die. In versione originale, Constantinus Graecam phrasis "ἐv toύtῳ vίka" sententiam suam fecit post visione litterarum Graecarum chi rho (X P) in caelo ante bellum pontis Milvii contra Maxentium in 28 Octobris, 312 quibus sunt primae litterae in nomine Christi (Graece: Xpισtός).


text:
Cando l’apo connòschidu m’at impressionadu subitu. A boltas l’apo guasi timìdu… ma chenza lu timìre. Fit una sensatzione veramente strana a ìstare fiancu a fiancu a cust’omine; apo apidu fintzas invidia de Mariolina chi b’at vivìdu gai meda. Pariat de “incontrare l’ultimo di una stirpe quasi estinta” de cuddos òmines chi guasi non s’acciapant pius. Però at lassadu madrìghe e semene in modu pro chi si nde fettan àteros.
Sas primas boltas mi daiat s’impressione de faeddare cun una ispecie de astore; isse àiat cussa immagine… “il naso acquilino, il mento pronunciato” e sos ojos…. sos ojos non ti làssaiant in pasu. E si ìdiat chi ti vit bintrende intro s’oju. Ti bullunzaiat s’anima e da poi torraiat a nde èssire. Emotziones fortes… E puru cando nois l’abaidamus in sos videos, ca at làssadu cosas meda.. Deris in Casteddu est bennida una marea de zente, e zente meda at nadu: “ha lasciato un vuoto”. Ma custu pariat bènnidu dae un àteru mundu e nos at regaladu unu muntone de cosas, in videos, in iscritos ma massim’a tottu in custu comportamentu chi àiat isse; lineare, limpiu.
Dae custa terra cust’omine no s’at leadu nudda. No at cherfidu mai nudda. Custu at dadu, at dadu in continuatzione. Pariat una specie de “forza tellurica”. Distillaiat chimbemizza annos de istoria e produiat “gocce di sole, gocce di sapore” chi puru diluidu a milli, ancora profumaiant… Deo lu ringratzio a nòmene meu e a nòmene de totu su movimentu. Isse nos at cambiadu sos connotados. At sintetizadu gai meda.
Est unu “rapporto tra passato-remoto e futuro”, isse nos at fatu bìdere oe comente devimus procedere. B’at totu in cussos liberos suos. Como isse no est pius “il più profondo studioso di De Martino”, isse est Placido Cherchi, “colonna portante di pensiero e di azione”. Est unu òmine chi como tocat de l’ ìstudiare. Aiat una carateristica chi cando faeddaiat, ti ipnotizat, no t’annoiat, b’at passione, ti faghiat bolare comente bolaiat isse, comente un’astore e cando faeddaiat tue fisti frigadu, devisti aisetare fintzas a sa fine pro no perdere mancu unu bùtiu di “queste gocce di sole”.
Iscriende b’at problemas, no est de lègere Placido, est de ìstudiare. E no est chi custu andaiat a su mare e bidiat s’abba in superficie. No, custu fàlaiat in profundidade, veloce, rapido… A mie mi fàghiat bènnere s’attuddu; un capogiro concettuale, un’emozione. Fit una cosa veramente chi destaiat impressione. Deo penso chi custu òmine at a guidare a totus nois pro unu muntone de annos. Generatziones s’ant a formare ìgue. Deo creo chi custu òmine nos guidat. Si bidimus lughes fortes in su chelu, penso chi sient sos ojos suos chi nos siant abbaidende.
E in custos silentzios paret torra cussu astore.. Boltas meda ìsbagliaio, pensaio chi àiat finidu de arrejonare, e invece isse fit decolladu, fit bolende e poi tòrraiat. Poi apo imparadu…
E un’ àtera cosa bos cherzo cunfessare: m’at imparadu a chimbantasett’annos chi un’omine si podet innamorare de un àteru òmine, deo fio oltre un’amicizia, fit un’innamoramentu… Como penso chi isse est torradu a bolare e chi nos guidet dae como a innanti a totus nois. Catzu! Comente nàraiat isse.
Gavino Sale
Oschiri – 26 Settembre 2013


text:
selle prologo scratch pro plus
Filtres sélectionnés
Filtrer par marque
Filtrer par boutique
Recherches populaires
prologo scratch pro 134 prologo scratch pro selle prologo scratch pro prologo scratch x8 pro prologo scratch pro t2.0 prologo scratch pro ti prologo scratch pro 143 prologo scratch pro t 2.0 prologo scratch pro plus prologo scratch pro ti 2.0 prologo scratch plus prologo scratch nack selle prologo scratch scratch pro plus prologo kappa pro stn
2 résultats Trier par prix
Tige de selle 3T Zero 25 Pro
77,99 €
Tige de selle 3T Zero 25 Pro
130,49 €


text:
Su benidore de s'isportellu linguìsticu regionale de Tàtari.
Su Fronte Indipendentista Unidu denùntziat s'indebilitada de su servìtziu de s'isportellu linguìsticu regionale de Tàtari: ant reduidu sas resursas dae s'Assessoradu a sa Cultura.
Custa noa cumparet in s'alliongiadu tècnicu de s'Assessoradu de sa Programmatzione, Bilantzu e Assentu de su Territòriu.
In s'alliongiadu tècnicu a su bilantzu pluriennale pro sos annos 2014-2016, in sa boghe "Strategia - Patrimonio Culturale - Dare forza a una identità viva - Interventi a favore della Cultura", sa previsione de sos fundos pro sos isportellos linguìsticos regionales fiat de 250.000 € pro cada annu de su triènniu interessadu.
Ma cunforma a su bilantzu pluriennale pro sos annos 2015-2017, sa previsione pro sos isportellos linguìsticos est minimada a 150.000€ pro sos annos 2016 e 2017.
Custu trincu de sos fundos cajonat netzessariamente unu trincu in su personale chi bi traballat.Difatis in su 2015, chimbe operadores linguìsticos ant pòdidu traballare cun sa summa totale de 250.000 €: duos in Casteddu, duos in Tàtari e unu in s'Alighera.
In su 2016, bidu su trincu de sos fundos, s'isportellu de Tàtari at a èssere indebilitadu. Galu tocat de detzìdere si unu de sos operadores at a pèrdere su traballu, o si ant a traballare ambos duos ma pro prus pagas oras a sa chida.
Probabilmente b'est sa voluntade polìtica e amministrativa de eliminare o indebilitare s'ufìtziu de Tàtari e no ischimus su proite.
Cun cust'operatzione "casteddutzèntrica", sa cultura e su prestìgiu de sa limba ant a pèrdere meda in su territòriu de Tàtari, totus chi dae s'assessoradu ant a segare sas oras in totu sos isportellos regionale.
Su presìdiu de Tàtari fiat garantidu in custos annos colados, e dae su 2016 o at a iscumpàrrere o at a tènnere semper prus pagu poderiu de atzione. Est una làstima, ca in su territòriu de Tàtari s'ufìtziu est unu puntu de riferimentu pro bator minorias linguìsticas e arriscat de pèrdere duas figuras professionales mannamente cualificadas.
Nois de su Fronte pensamus non solu chi s'ufìtziu de Tàtari depat abarrare cun ambos duos sos operadores in atividade (e possibilmente afortigadu), ma fintzas chi chimbe operadores pro totu sa Sardigna intrea siant pagos meda.
Isetamus como de ischire cale est su benidore de s'isportellu linguìsticu de Tàtari, e amus a fàghere su chi est in poderiu nostru pro non lu lassare serrare nen tot'a un'ora e nen pagu a pagu.
Su Fronte Indipendentista Unidu
Il link dell'allegato tecnico alla finanziaria RAS. La pagina interessata è la 345.
https://www.regione.sardegna.it/documenti/1_274_20150107181004.pdf
Abbiamo 17 visitatori e nessun utente online


text:
de Maurìtziu Sale
Si narant Eep, Entreprise d'Entrainement Pédagogique, sunt aziendas che pare a totu sas àteras presentes in su territòriu, francu pro una cosa: non produent nudda e non bi traballat nemos. Unu rebus. In Frantza, annu cun annu, unos deghe mìgia disocupados si nche pesant chitzo su mangianu e andant a traballare: a andare andant a beru, ma faghent sa finta de traballare. S'idea fiat nàschida in Germània a pustis de sa Segunda gherra, cando su guvernu chircheit de annestrare massajos andados male o invàlidos, dende·lis una formatzione amministrativa. Oe sa Frantza est su logu in ue sunt prus difusas, ma bi nd'at finas in aterue.
In totu sunt pagu prus o mancu 5500, partzidas in 42 paisos de totu su mundu. Finas in Itàlia b'at unas cantas impresas simuladas inseridas in logu de iscola professionale, ma nche collint petzi giòvanos in chirca de su primu traballu, non disocupados. Un'esempru chi pustis però no at decolladu l'amus àpidu fintzas in Nùgoro, pro nàrrere. In s'Istitutu professionale Alessandro Volta.
In pràtica sunt impresas de esertzìtziu pedagògicu finantziadas dae sos tzentros pro s'impreu e dae sas agentzias pro su traballu. Funtzionant comente chi siant impresas produtivas a beru, ma non produent ogetu de peruna casta. Sa funtzione chi tenent est dòpia: sa de nch'istesiare s'anneu e sa depressione chi s'ingendrant in chie nch'at pèrdidu su traballu, impedumende·lis duncas chi si leent caminos distruidores e sa de lis dare un'ocasione pro achirire cumpetèntzias noas e a bias fintzas profilos professionales noos.
Sas belle 120 aziendas frantzesas sunt de cada genia: fàbricas metalmecànicas, ufìtzios amministrativos, laboratòrios artesanos e finas impresas pro sos servìtzios, pro sa manutentzione e pro su cummèrtziu. Sa cosa curiosa est chi b'at oràriu de rispetare, collegas de traballu cun sos matessi problemas, turnos, pàusas pro pràndere. E finas dirigentes dispòticos, responsabilidades pro su ruolu e fintzas una tzèdula farsa pro sa mesada (ma, cun sos istantziamentos istatales, a coa de mese si retzit unu sussìdiu normale de disocupatzione).
A bias càpitat chi b'apat fintzas violatziones farsas de cuntratu chi cajonant a cando sa rebellia de sos traballadores, a cando isciòperos. Semper virtuales siat craru, ma cun sa matessi balia de sas rivendicatziones e de sas cuntestatziones beras. S'esperimentu, ca in fines de cussu si tratat, est dende resurtados bonos. Unu 60/70% de chie traballat in sas Eep frantzesas nât chi diat agatare un'impreu in intro de sos ses meses. Gosi sas impresas pedagògicas sunt multiplichende·si a unu ritmu de sete o oto cada annu. Resurtadu de profetu tzertu, ma chi cheret nàrrere una cosa ebbia: sos disocupados sunt semper medas. Semper tropu. E custa, a dolu mannu, no est fàula.


text:
De sos duos giòvanos britànnicos mortos eris suta sos corfos de sa tecnologia Raf, s'imprenta nostrana no at naradu grandu cosas. Atzinnos e riferimentos imbelados sena intrare a intro de sa noa, sena s'istentare cun detàllios pretzisos chi potzant fàghere pensare a un'atacu no autorizadu dae su Parlamentu britànnicu. Si leghiat petzi chi duos cumbatentes de s'Isis de orìgine britànnica, Reyaad Khan, nàschidu in Cardiff, in su Galles e Ruhul Amin de Aberdeen in Iscòtzia sunt istados postos a tretu de non nòghere pro mèdiu de duos bombardamentos separados. Bombardamentos mòvidos dae duos drones otzidentales, ma petzi unu nât chi fiat de sa Royal air force, s'aviatzione de Majestade sua Elisabeta segunda.
S'annùntziu l'aiat dadu a intèndere su Primu ministru matessi, Cameron, in unu comunicadu ufitziale. Issu però in su Parlamentu aiat allegadu de autodifesa e chi fiat sa primu borta chi duos islàmicos de orìgine britànnica aiant àpidu unu tratamentu gasi radicale, cun un'operatzione mirada , cando issu etotu aiat semper naradu chi interventos de cussa genia in Sìria, dae banda de su Regnu unidu, fiant de esclùdere in sa manera prus categòrica.
Oe, in un'artìculu in su Guardian, si leghet chi su Segretàriu pro sa difesa, Michael Fallon at decraradu chi s'atacu fiat legale e chi su Regnu unidu non diat istare in dudas si a bias diat torrare a capitare. In pagos faeddos Fallon at cunfirmadu chi teniant su suspetu chi duas o tres pessones poderent èssere una minetza pro su Regnu unidu e chi ant atacadu pròpiu a cajone de cussa minetza pro sarvare sos interessos natzionales. At annantu fintzas chi in su venidore diant pòdere autorizare àteros atacos aèreos cun sos drones pro amparare sa natzione issoro. Sena pensare però chi custa est una cunduta polìticu-militare in istile americanu, cunduta chi sos britànnicos etotu aiant batijadu cundannende·la, "Kill List" . Lista de morte.
Paràulas graes che tronu si si pensat a cantu potzat èssere dìliga sa positzione de s'otzidente totu, in momentos comente a custu.


text:
«Su 2017 at a èssere difìtzile meda. A dolu mannu, ant a crèschere sos atentados terrorìsticos in totue. Primos obietivos sa Rùssia (in cada logu tèngiat interessos), sa Turchia e s'Europa in generale». Lu narat Màssimu Ragnedda, dotzente universitàriu sardu e espertu de comunicatzione e de polìtica internatzionale. Pro more de ite? Pro more «de sa torrada a domo de sos cumbatentes istràngios dae sa Sìria. In sos chimbe annos colados Iua e Europa (Rennu unidu, Frantza e Germània), in pare cun sos turcos e sas petroditaturas, ant annestradu, armadu e sustènnidu sos terroristas lòmpidos a Sìria dae mesu mundu. A pustis de sa liberatzione de Alepu gràtzias a sos russos, a sos iranianos e a sas trupas sirianas, custos terroristas (“reberdes” pro sos mèdios otzidentales) cun passaportu europeu, tzetzenu, australianu, istadunidense etc. si nch'ant a torrare a sos paisos issoro giughende·si in fatu s'annestru militare, ideològicu e istratègicu».
Pro su chi pertocat sa Turchia, Ragnedda narat chi «est comintzende a nde boddire sas supas». S'assàchiu a sa discoteca de Instanbul «est su primu, ispero chi nono, de una sèrie longa». Tres chistiones iscùrigant su chelu anatòlicu: s'iscontzu de sas fortzas de seguresa dae banda de Erdogan «pro cuntrastare a Gulan»; sa dificultade de controllare chie intrat a Turchia dae sa làcana siriana; s'acostamentu de Türkiye Cumhuriyeti a su Cremlinu, cosa chi «no agradat a sa Nato». Sa Rùssia – annanghet Ragnedda – sighit a èssere «sa mira punnada dae sos terroristas Isis e tzetzenos e dae sos servìtzios segretos (saudidos e americanos in primis) chi los controllant». E pro su chi pertocat s'Europa? «A chentinas sunt torrende. Una parte at cansiadu sos radar e sos servìtzios e diant pòdere corfare in cale si siat momentu». Previsione a sa Nostradamus? «Nono – cùngiat Ragnedda –, totu custu l'ischìamus e cheriat contadu. Sos mèdios no l'ant fatu e a cuare custas informatziones est comente a nàrrere fàulas».


text:
It’est sutzèdiu cida passada. De su 6 a su 12 de donniasantu 2017
Su resumu de is novas prus de importu de cida passada po is giornalis
- Eletzionis regionalis in Sitzìlia: at bintu su centru dereta e Nello Musumeci at a essi su Presidenti de sa Regioni. At pigau su 39,8% de is votus e is listas acapiadas a issu ant pigau su 42%. Su M5s est su partidu prus votau, cun su 26,6% de is votus e su candidau suu, Giancarlo Cancelleri at pigau su 34,6% de is votus.. Sceti su 18,6% de is votus po su candidau de su PD e de Alternativa Popolare Fabrizio Micari. Is listas acapiadas a issu ant pigau su 25%. Nc’est de nai puru chi est andau a votai sceti su 46,76% de is eletoris.
- Polèmicas in su PD po sa derutta eletorali in Sitzìlia. Su renzianu Faraone incurpat a su Presidenti de su Senau Pietro Grasso poita ca no s’est bòfiu candidai a Presidenti e in prus si nc’est bessiu puru de su PD. A Grasso, chi arrespundit spantau, ddu difendint cussus de Mdp e Sinistra Italiana, chi denùntziant sa barra de su PD renzianu.
- Pustis su resultau de is eletzionis sitzilianas su leader de su M5s Di Maio annuddat su confrontu in televisioni cun Renzi. Po Di Maio su segretàriu de su PD no est prus su rivali polìticu suu. Renzi ddu incurpat de ddu timi.
- A parti is eletzionis in Sitzìlia, domìnigu passau nci fiant is eletzionis puru in sa citadi de Òstia. Centru dereta e M5s ant a andai a su ballotàgiu. Ma sa nova est chi Casa Pound, su movimentu de dereta estrema, at pigau su 9% de is votus.
- In Òstia ant afracau una truma de sa Rai chi fiat faendi unu servìtziu giornalìsticu po sa trasmissioni “Nemo – Nessuno escluso”. Ingortus su giornalista Daniele Piervincenzi e s’operadori Edoardo Anselmi. S’afracadori est Roberto Spada, de su clan mafiosu Spada, chi in is ùrtimas eletzionis at agiudau Casa Pound. Sa Procura dd’at firmau luegu.
- Degòlliu mannu in Svètzia. Sa natzionali italiana de palloni at pèrdiu 1-0 sa primu partida de su sparègiu po andai a is Mondialis. S’Itàlia at pigau parti a totu is editzionis de is mondialis, a parti cussa de su 1958.
- In Amèrica un’ex militari de 26 annus, Devin Patrick Kelley, at bociu a fusili 26 personas in una crèsia de Sutherland Springs, in Texas. Su bocidori est mortu fuendi-sì in vetura. No est terrorismu. S’òmini at fatu unu degòlliu po nexi de ai certau cun sa sorga. Polèmicas po sa spainadura de is armas me is Stadus Unius.
- Scòpiat su scàndalu Paradise paper ca de unu stùdiu legali de is ìsulas Bermuda est bessida a pillu una lista de nòminis de genti e impresas chi ant fatu investimentus finantziàrius me is paradisus fiscalis. In sa lista nci funt impresas comenti Apple e Facebook, sportivus comenti su campioni de F.1 Hamilton, cantantis comenti Bono e Madonna, polìticus comenti su ministru americanu Ross, su presidenti colombianu Santos e indiritura sa regina Elisabetta.
- Sa Procura Ispagnola at arrestau puru sa Presidenti de su Parlamentu catalanu Carme Forcadell. Forcadell po bessiri de prisoni at dèpiu pagai una cautzioni de 150 milla èurus. A issa puru, comenti a is ministrus catalanus giai firmaus, dd’ant incurpada de ribellioni e de malversatzioni.
- Sa Sardìnnia at festau Gigi Riva chi su 7 de donniasantu at fatu 73 annus. Su campioni de su Casteddu est nàsciu in Leggiuno ma podeus nai chi est sardu de su 1963, candu dd’iant trasfèrriu de su Legnano a su Casteddu.
- Sa Regioni at assignau sa continuidadi territoriali S’Alighera – Roma in arioplanu a sa cumpangia Blue Air, chi est s’ùnica chi apat presentau un’oferta pustis sa renùntzia de Alitàlia, chi at bòfiu mantenni sceti sa continuidadi S’Alighera – Milano.
- Atòbiu de importu in Roma intra de su Presidenti de sa Regioni Pigliaru, acumpangiau de s’Assessori a su Bilàntziu Paci, e de su Presidenti de su Consillu Gentiloni. Po Pigliaru s’atòbiu est andau beni po su chi pertocat su reconnoscimentu de sa conditzioni de insularidadi in Europa e sa continuidadi territoriali. Ma po su chi pertocat tzerachias militaris e acantonamentus su Guvernu sighit a no donai respostas.
de Massimiliano Meloni


text:
domenica 21 settembre 2008
Sa Lsc de is bois scorraus
Is sardus teneus difettus medas, e calincunu dd'heus arregortu de logu istrangiu puru. Su peus est cussu chi mi fait affasciai totus impari is chi no dda pensant comente mimi, fendindi una categoria de soggettus pessimus, anti-progressu, anti-sardus e anti-totu, e ddus trattu a sa grussa, chene ascurtai rexonis e chene circai is differenzias.
Deu, po modu de nai, seu contrariu a sa LSC, a custa LSC, no tantu a unu standard teoricu de lingua sarda, cantu a custa proposta precisa, ma no m'intendu intruppau cun nemus. Poita seu contrariu? Dd'hapu nau e scrittu centu bortas in medas situazionis.
Totu custu non m'est de impedimentu a essiri de accordiu cun Andrea Crisponi, assumancu candu narat “E questa cultura, rappresentata e fagocitata dalla lingua, deve inevitabilmente emergere attraverso la salvaguardia del proprio patrimonio letterario, artistico ecc, imponendosi su quel folklore...”. Sa cultura sarda, duncas, rappresentada de sa lingua, depit benit a pillu po mesu de su salvamentu de su patrimoniu letterariu. Puntu.
Seu de accordiu in totu e po totu, virgulas cumprendias. Immoi pregontu: a cali patrimoniu litterariu castiat sa LSC? Castiat a su patrimoniu litteraiu de su connotu de Casteddu, de is Campidanus, de is Marmillas, de sa Trexenta, de su Sarcidanu, de su Sarrabus, de s'Iglesienti? Ita ddoi est de su lessicu e de sa grafia de is Catechisimus de is diocesis de Aristanis, de Ales, de Casteddu, fattus po is sardus chi fueddànt in sardu e no in spanniolu o in italianu?
Ita ddoi est de su teatru popolari sardu? Ita ddoi est de sa poesia de Olata o de Pintor Sirigu, po indi nai duus vetti? No sciu si Andrea Crisponi ind'hapat intendiu assumancu arremonai: si est aici, hat a teni una spiegazioni; si aici non est, no sciu ita pensai.
Hat a cumbeni cun mimi chi sa LSC no portat duus ogus, po biri a manuesta e a manumanca, a susu e a basciu, ma est zega, portat un'ogu vetti. O, si no ddi praxit su paragoni, nau ca sa LSC assimbillat a unu boi scorrau: est difficili chi tirit carru, ca no fait a ddu giungi a su giuali! Si Andrea Crisponi essit depiu essi de accordiu cun deu assumancu in custu paragoni, ddi parrit chi siat bastanti po essi contras a custa LSC?
E si no essit de accordiu, mi portat rispettu mancai no dda pensi comente issu? Deu pensu chi ddi cumbengiat, sendu in giogu no sa dinnidadi mia, ma sa sua poita, candu su trigu s'ammanugat cun sa saina, su sballiu est de su messadori, no de su trigu. Aici naràt iaiu miu, ma gei ind'est passau de tempus!
1 commento:
-
-
Istimau Pilloni,
in intro 'e s'interventu vostru no m'azzappo meda de accordu in supra 'e tottus cando faveddaes achende petzi esempios chene picare in considerazione su chi bos appo narau prima, est a narrere chi po mene sas differentzias intr'e sos dialettos bi deppen fintzas essere e podent abarrare, puite ca cadaunu podet faveddare in sa manera chi prus li paret menzus po s'esprimere, e chi rispettet sas tradiziones e s'historia de una zona.
Però bos naro chi su chi mancat est unu riferimentu iscrittu chi azudet a manterrere fissas calicuna de sas lezes gramaticales chi regulan sa limba; bi podet essere unu regime linguisticu complementare, chi variet solu in s'ambitu orale, commente suzedit in medas paeses magrebinos, inuve b'at unu istandard (s'arabu classicu, connottu e faveddau dae sos litteratos, sos imam e dae tottus cussos chi son omines de cultura) chi si mantenet prus o mancu pretzisu in tottu su territoriu; però oralmente b'at meda diferentzias ca sos marocchinos faveddan diversamente rispettu a unu egizianu o a unu algerinu.
Su discursu meu non cheriat essere una proposta tecnica e seria po chircare unu istandard chi andet bene po tottus, cheriat essere una provocatzione po narrere chi bi cheret a azzapare unu compromissu si cherimus realizare una idea unica, no unificante, de Sardinna e de identidade sarda.
Su chi prus m'aggradat e m'achet cuntentu este chi, si cherimmus, podimmus comunicare direttamente in sardu chene italianu chi acat de veiculu. E custu testimonzat s'idea mea de comunidade linguistica chi abbisonzat de lezes e normas chi li permitana de non s'isperdere diventande petzi unu dialettu.
Bos cussizo de lezere sos urtimos libros de Niffoi chi son un assinzu meda interessante de comente si faveddat oje in sa zona nostra. E finas de lezere sos documentos iscritos dae sos "marianes" in periudu giudicale po bos abbizare de sa limba chi faveddaian issos, sas primas operas iscritas in sardu.
Andrea Crisponi
- 21 settembre 2008 19:40


text:
New York (istadu)
Coordinatas: 43°N 75°W / 43°N 75°W
Articulu in LSC
Su New York ([nɪu ˈjɔək]) est unu istadu federadu de sos Istados Unidos chi tenet a capitale Albany, mancari sa tzitade prus manna e nodia siat New York City.
S'istadu s'agatat in su nord-est de sa natzione e tenet làcana a Nord cun su Canada, a Est cun su Vermont, su Massachusetts e su Connecticut, a Sud cun su New Jersey e sa Pennsylvania. A su Sud-Est bessit a mare.
Economia[modìfica | modìfica su còdighe de orìgine]
Est sa tzitade de New York chi ghiat s'economia de s'istadu, essende custa printzipale tzentru bancàriu, finantziàriu e de communicatzione in sos Istados Unidos.
In sa natzione est su de 3 istados chi produit prus richesa, a fatu de Califòrnia e Texas. Pro su chi pertocat su redditu pro capite est a su postu de bator.


text:
MICHELE DE LUCCHI. HAYSTACKS
30 de làmpadas – 15 de cabudanni 2017
Inauguratzione: su 30 de làmpadas a sas ses de sero
A incuru de: Giuliana Altea, Antonella Camarda, Richard Ingersoll
Allestimentu: Alessandro Floris
Coordinamentu: Margherita Baetta, Maddalena Molteni
Catàlogu: Postmedia Books
Book Design: Maddalena Molteni
Trasportos: Tiemme
Assicuratziones: Reale Mutua
Main sponsor: Fondazione di Sardegna
Sponsor istitutzionales: Regione Autònoma de sa Sardigna,
Oràrios
Lùnis, Màrtis, Jòvia, Dumìnica: 10.30 – 13.30 / 15,30 – 19.30
Chenàpura e Sàpadu: 10.30 – 13.30 / 15.30 – 20.00
mèrcurìs tancadu
Prètzios
Billete: chimbe èuros intreu, tres èuros iscontadu
non pagant sos pitzinnos finas a sos 18 annos, sos disàbiles e sos chi los acumpàngiant; sòtzios de su museu.
Bìsitas ghiadas
Bìsitas ghiadas: 2 èuros in prus de su prètziu de su billete intreu.
Sa donatzione tua nos agiudat a crèschere


text:
Chirchende unu tesoro
- Dettagli
- Visite: 250
Chirchende unu tesoro so pigadu
fina a casteddu cun sa fantasia
e Osile dae s’altu appo miradu
improvvisende un’atera poesia;
ma già su sole fuit a s’orizzonte
e de restare a s’iscuru timia
ca sa memoria postu m’hat de fronte
su chi m’est capitadu annos passados
cando mi ch’hat ingullidu su monte.
Frimmos sos pes pius no mi sun restados
e a unu sulu chi a palas mi ‘eniat
sos ojos si mi sun imbamborriados,
sa ‘ucca aberta mentres chi mi ‘essiat
dae ‘ula unu tichirriu e a tremuledda
ancas e brazzos s’orrore faghiat.
-Forsi has ancora carchi sartizzedda
chei sa chi conchistadu appo unu die-
m’hat fattu miaulende una ‘oghighedda-.
De abberu cussa piaghida est a mie
chi nde tia cherrere assazare ancora-.
-Bennidu so chirchende propiu a tie-
li fatto ‘oltendemi che una colora-.
Ue ses finidu, meu teologu ‘attu?
De t’incontrare a nou no ‘idia mai s’ora.
Furadu m’has sa sartizza in su piattu
ma sas peraulas da nois pronunziadas
eo no isco narrere ite fine han fattu-.
-Sun sempre inoghe inue las amus nadas;
ma poi chi ses partidu -m’hat rispostu-
sa zente tua las hat ismentigadas
e ismentigadu in su matessi postu
hat me comente ogni ateru animale
de sas poesias chi tando has tue cumpostu.
Custu a mie paret meda naturale
ca passat tottu e nudda o pagu lassat
ue nudda esistit chi no siet mortale
si no est s’anima umana chi trabassat
dae sa vida mundana a atera vida
cando su corpus su terrinu ingrassat-.
-Si no ti l’han ancora cunferida,
ti do como eo sa laurea in sa sabienzia
teologica chi affirmo meritida;
ma tue accumpagnami a sa residenzia,
chi creo però chi siet una presone,
inue trascurres como s’esistenzia-.
Ambos andamus in sa direzione
de sa turritta ue paret siet s’intrada
e inoghe m’’ido unu tilighertone
chi si mi parat addainanti e dada
in custas espressiones suas de amore:
-Grascias a tie sa balla chi isparada
m’han pro mi ‘occhire m’hat dadu dolore
ma no m’hat mortu e resto ancora in pista.
Si m’has cumpresu, eo so s’alligadore
e so prontu pro un’atera intervista-.
-Bastat -lis naro- Bos rigrassio ‘e coro
pro no bos esser cuados a sa vista.
Chircaia a bois: bois sezis su tesoro
e bos appo incontradu inoghe sutta
tantas bellas istellas ue m’onoro
de bos aer dadu in un’ora o un’iscutta
una vida poetica chi durat
fina a chi ogni memoria no est distrutta.
Cumprendo como chi b’est chie bos curat;
in un’inserru però bos mantenet
chi pro esser tale sa lughe bos furat.
A custu puntu nudda mi trattenet
si no s’invitu a saludare cantos
cun bois s’inserru custrintos los tenet.
Dae cras in domo appo a pregare santos
chi bos aberzan sa gianna pro ‘essire
a bider sole e istellares ammantos.
Pro me arrivida s’ora est de partire;
ma, prima chi giumpe eo montes e mares,
permittide chi ancora inoghe ammire
in mesu a tantas istellas Antares-.
Sa fantasia a Brotu Ispina no mancat;
ma cust’iscrittu a custu puntu tancat.
(20.5.2017)
Work in progress
SITO IN COSTANTE AGGIORNAMENTO
Notizie
Cronaca - La Nuova Sardegna - Sassari
-
Sassari, deviazione sulla 131: le gallerie chiudono al traffico durante la notte
L'Anas comunica che il traffico sarà deviato tra le 22 di oggi, 17 ottobre, e le 2 del mattino di domani, 18 ottobre
-
Dopo gli spari alla finestra le incendiano la macchina
Secondo attentato in nove giorni contro una donna che vive in via Turritana L’escalation di violenza preoccupa i residenti della zona: «Ora abbiamo paura»


text: Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010 Francesco Barocco Francesco Barocco Installation View, Laura Bartlett Gallery, London, 2010


text: Sa cajone de sa rebellia curda, su 16 de freàrgiu de su 1999, fuit s'arrestu de Abdullah Ocalan, fundadore de su Pkk (Partidu de sos traballadores de su Kurdistan). Su guvernu turcu acuseit su rivolutzionàriu curdu de traitoria e de separatismu. Chentinas de curdos disterrados in Europa ocupeint sas ambasciadas grecas de Danimarca, Isvètzia, Rùssia, Bèlgiu, Olanda, Isvìtzera, Itàlia, Germània e Rennu unidu. Sa protesta fiat indiritzada a sa Grètzia chi, a pàrrere de su Pkk, cuntribueit a s'arrestu de s'esponente indipendentista.


text:
Amus unu curridore, in Sardigna, chi como a dolu mannu est sètzidu cara a sa televisione. Abbaidende sa cursa chi no at pòdidu cùrrere e isgranende rosàrios angenos. Mùsculos longos, nervosos, in intro a ancas de zenteruja. E coro mannu. Coro de trau muscadu.
Sunt petzi unas cantas calidades de su nostru. Calidades chi si collint a intro de unu talentu sena pares in Sardigna. E no in logu nostru ebbia, in ue sas traditziones non connoschent istòria, nessi no a pedales, ma in Itàlia, in Europa e in su restu de su mundu. E su de chentu giros, su chi moviat dae s’Alighera pro nche cròmpere a sechischìllia fintzas a Casteddu, no l’at curtu. No at pòdidu. Non bi fiat, molinende petorros e serrende àidos aversàrios. Sa sorte no at chertu. E passèntzia. At a èssere pro un’àtera bia. Pro unu venidore chi, bi l’auguramus, siat semper prus lugorosu e dignu.
Erèntzia de un’arte chi, tecnologia o mancu, agiudos mustrencos o mancu, sìngiat a tacas fundudas s’ànima de sos amantiosos. Issu sa trempa nche la giughet in intro. Non b’at puntu in susu chi non nche bàrighet a primu. Non b’at cùcuru chi l’ispantet. In sa de duas chidas de su Giru - in ue, ammentemus, non b’at galu perunu binchidore italianu – cara a sa televisione o a cale si siat àteru udreddu futurìsticu, Fàbiu Aru est marchende cada resurtadu, cada traguardu, cada curridore. E eris, in sa tapa famada de Oropa, sa de Marco Pantani, nch’at lùghidu s’aversàriu deretu suo de duos annos a oe, in Ispagna; su chi chi li daiat matana, su chi fiat chirchende de nche li leare sa classìfica dae manos: Tom Dumoulin. Su chi at fatu eris s’olandesu, binchende sa tapa, no est cosa pro totus. At imbertu 460 watt (in pràtica 6,5 pro cada chilu de pesu suo!), barighende·nche sa trempa de sos ùrtimos 500 metros “a una roda”, comente si costumat a nàrrere in ambiente tziclìsticu. Leende·nche·li 15 segundos a un’iscaladore che a Nairo Quintana, su colombianu cun sas alas, e mandighende·si·nche 1700 metros de dislivellu s’ora!
Un’impresa chi at pesadu prus de una duda e pregontas bàrgias. Comente est chi podet, un’òmine de cronòmetru, unu passista artu unu metru e 86, pigare sas trempas cun sa lebiesa de Dumoulin? Semus in su campu de sas ipòtesis, ma podet èssere chi Fàbiu Aru siat graminende pregontas de custa genia. Chie at a pòdere bìnchere contra a unu machinàriu gasi bene ordimingiadu, sende chi tenet fintzas sa tapa a cronòmetru de Monza pro sighire a crèschere su vantàgiu? O at a èssere mègius a nche lu lassare fuire e a pensare a unu giassigheddu de onore intre sos primos deghe? A bìdere istemus. Sa carrera est galu aberta e, isetende a Fàbiu peri sos montes de Frantza, lu lassamus como istudiende sos cuncurrentes. Baddu chi nos proet sos chircos in su mese de trìulas. A tempus prus.


text: Su messàgiu facebook de Matteo Salvini («Go, Donald Trump go!») podet èssere sa mègius sìntesi de s'interessu chi est creschende a inghìriu de is primàrias republicanas in is Istados unidos. Is chi bolent pesare muros contra a is immigrados sunt bidende in su milliardàriu republicanu un'alleadu addae de s'Atlànticu, pro nudda oriolados de is faeddos de Frantziscu I. Su paba aiat naradu chi chie ddos pesat, is muros, no est cristianu. Ma Trump, pro parte sua, at rispostu chi ddos at a fàghere finamentas prus mannos. E prus manna s'est faghende sa boghe sua intre is eletores republicanos. A imoe, a dae chi nd'at conchistadu 44 in sa Carolina de su Sud, tenet 61 delegados intre is chimbe candidados galu in cursa. A Jeb Bush non dd'est bastadu s'agiudu de su frade George W. Resurtu làngiu e retiru lestru. Cras ddoe at a èssere s'addòbiu (su "caucus") de su Nevada. In cue amus a bìdere si s'elefante s'at a tìnghere galu prus de nieddu.


text:
Fiat su 1992, suta su controllu de s’Onu, chi aiant cumintzadu a nde faeddare, de clima. Fiat in Rio de Janeiro. Semper su matessi annu in New York aiant istituidu sa Cunventzione cuadru subra de s’evolutzione climàtica. Su 1995 - in Berlinu - nch’ammanieint su Cop 1 crompende·nche a su Mandadu de Berlinu chi proponiat una fase de chirca, de duos annos, pro cuncordare - Istadu cun Istadu - una sèrie de atziones contra a su disacatu. Su 1995, in Ginevra su Cop 2. Inie sos Istados Unidos de Amèrica cumintzeint a detare lege, inditende a sos àteros istados su chi diant àere dèvidu fàghere, ma sena bi leare parte e sena leare impinnos polìticos e programàticos. Su 1997 si nche fiant tramudados totus a Kyoto, a su Cop 3 pro sestare tàtica e istrategia de sa luta contra a sa crèschida istremenada de su calore terrestre. In Giapone bi fiant belle totus, francu Austràlia e Iua, pro istèrrere su protocollu famadu chi intreit in vigore petzi in su 2005.
Dae tando b’at àpidu unu tiristratza de propostas e contrapropostas in unu dillu a corfos de Cop. Su 2000 Cop 6, in s’Aja in contu de santziones de aplicare contra a chie non rispetaiat sos acordos: perunu resurtadu, perunu impinnu. Su 2001 in Bonn, Cop 6-bis: propostas de finantziamentu pro chie bi reventiat a minimare su Co2 a livellu globale alias perunu resurtadu, perunu impinnu. Semper in su 2001 (Cop 7 de Marrakech) burrumballa burocràtica a cuintales: perunu resurtadu, perunu impinnu. Su 2003 in Milanu, Cop 9. Propostas in àmbitu de furestas cun prantumatzione noa de àrbores e matas: sos resurtados e sos impinnos los giughimus suta sos ogros cada die, mescamente in Sardigna, ma finas in Califòrnia e in Canadà. E posca Montreal Cop 11, su 2005; Nairobi Cop 12, su 2006; Bali Cop 13, su 2007; Poznan Cop 14, su 2008; Copenaghen Cop 15, su 2009; Cancun Cop 16, su 2010; Durban Cop 17, su 2011; Doha Cop 18, su 2012; Varsàvia Cop 19 , su 2013; Lima Cop 20, su 2014.
Perunu resurtadu de leare in cunsideru fintzas a nche cròmpere a Parigi, s’annu coladu, cun su Cop 21. In Frantza - presentes totus - s'acordu previdiat unu finanziamentu de 100 milliardos de dòllaros pro sos Paisos in crèschida intro de su 2020 e unu lìmite a sa temperadura globale de 1,5 grados. Eris in Marrakech, Cop 22. Sa Wmo s’Organizatzione Mundiale Meteorològica at decraradu chi su 2016 at a èssere s’annu prus caente mesuradu a pustis de s’indùstria. Belle cròmpidu a sa làcana de sos 1,5 grados. E su presidente Pìgliaru, òmine fritu che a pagos e chi forsis de su caente mancu si nde sapit, at decraradu chi in Sardigna semus faghende totu su chi est possìbile. Ma pro ite? Pro su clima, pro sa salude de praneta e òmines? O pro servire s'Istadu cun s'iscusa de sarvare bator postos de traballu? De traballu tòssicu! Nessi cantu a su de Macumere, de Domusnoas, de Teulada, de Foghesu, de Cabu Frasca, de… e de … e de….


text:
Puerto Rico
Coordinatas: 18°15′N 66°30′W / 18.25°N 66.5°W
Articulu in LSC
Su Puerto Rico [ˈpweɾto ˈriko] o Porto Rico, uffitzialmente Istadu Lìberu Assotziadu de Puerto Rico (in inglesu Commonwealth of Puerto Rico, est unu territòriu de is Istados Unidos de Amèrica chi no est incorporadu. S'agatat in is Caràibes norti-orientales, a s'estu de sa Repùblica Dominicana e a s'uestu siat de is Ìsulas Vìrgines Britànnicas siat de is isulas Vìrgines Americànas.
Sa capitale est San Juan, sa limba uffìtziale s'ispagnolu, ma fintzas s'inglesu est reconnòschidu che limba uffitziale.
Su Puerto Rico est unu archipèlagu cumpostu de s'ìsula printzipale de Puerto Rico, e de àteras minores, is prus mannas de chi sunt Vieques, Culebra e Mona. S'ìsula de Puerto Rico, cun pagu prus de 9.000 km² de istèrrida est sa minore de is Antillas Majores. Is bividores sunt unos 3.6 milliones, chi nde faghent sa de tres ìsulas prus populadas in su grupu de is bator chi formant s'archipèlagu (is àteras tres sunt Cuba, Hispaniola e Giamàica).
Originalmente bìvidu pro chentinas de annos de pòpulos indìgenos connotos cun nùmene de Taìno, s'ìsula fiat cunchistada de s'Ispagna cun Cristòlu Columbu in su segundu viàgiu a manu de is Amèricas, su 19 de onniasantu 1493. Paris a Cuba, su Puerto Rico at aguantadu che colònia ispagnola fintzas a su 1898. Mancari bi esserent is Leges de Burgos de su 1512 chi dèpiant amparare is indianos, is Taìno fiant cautivados in is primos annos de sa colonizatzione e si fiant agatados a suportare sufferèntzias graes dadas fintzas de is maladias infetivas betidas de s'Europa, chi fiant responsàbiles de epidèmias mortales intre de issos.
Su clima de Puerto Rico est tropicale e sugetu a àrias caentes pro totu sa durada de s'annu.
In totu is bator sèculos de poderiu ispagnolu, cultura e paesàgiu de s'ìsula sunt istados trasformados. Fiant intradas connoschèntzias, usos e traditziones europeos, su cristianèsimu, sa limba e is tecnologias. S'ìsula fiat collegada a s'Ispagna cun naves chi sarpaiant de Cádiz a is Ìndias Otzidentales Ispagnolas onni annu. Giai dae s'inghitzu de sa colonizatzion,e in su 1508, is bividores de Puerto Rico sunt istados tzitadinos ispagnolos e pro prus de 400 annos, s'ìsula fiat territòriu ispagnolu, mancari fatuvatu frantzesos, olandesos e britànnicos, chircarent de dda cunchistare.
Su 25 de onniasantu 1897, su guvernu tzentrale ispagnolu aiat afiantziadu prus autonomia a su Puerto Rico, e soberania majore subra is affàrios locales, diventaiat duncas una provìntzia autònoma. In su 1898 però s'Ispagna fiat fortzada de is Istados Unidos a tzèdere s'ìsula, a segus de sa gherra ispanu-americana, cun su tratadu de Parigi.
In su 1917, is Istados Unidos ant afiantziadu tzitadinàntzia a is bividores de Puerto Rico. In su 1948 ddis fiat dadu deretu de elèghere unu guvernadore issoro. In su 1952, suta sa pregunta de is Istados Unidos, fiat adotada una costitutzione locale. Segundu is printzìpios de sa Lege de is Relatziones Federales de su Puerto Rico, is residentes suos sunt galu sugetos a sa giurisditzione plenària de su Cungressu de is Istados Unidos.
Atualmente, s'ìsula abarrat territòriu de is Istados Unidos, mancari unu referendum de su 2012 apat dimustradu chi sa majoria de s'eletoradu (su 54%) est pro unu càmbiu de status, cun prena istatalidade che isceberu prefèridu.


text:
Limba sòmala
Articulu in LSC
Su sòmalu (nadiu: Af Soomaali) est una limba afro-asiàtica cuscìtica orientale, faeddada dae sos sòmalos in totu su Corru de Àfrica (Somàlia, Gibuti, estu de s'Etiòpia e norte-estu de Kènia) e dae cuddos emigrados o esiliados in totu su mundu. In Somàlia sa limba est ufitziale dae sa fine de su 1972, e dae tando est impreada in totu sos cuntestos pùblicos.
Sa limba prus prossima a su sòmalu est s'oromo, però cuntenet fintzamentas una importante cantidade de faeddos de orìgine àraba in su lèssicu e in tempus prus reghente s'at arrichidu de imprèstidos inglesos e italianos, sende ca su territòriu de Somàlia est istadu colònia de custos pòpulos.
Sistema de iscriidura[modìfica | modìfica su còdighe de orìgine]
Su sòmalu no at tentu alfabetu ufitziale (francas unas cumprobadas comente s'alfabetu Osmanya) fintzas a su 1972, candu est istadu adotadu s'alfabetu latinu. Custu fatu iscerat su sòmalu dae sas limbas lacanantes, chi impitant s'alfabetu amharicu o àrabu.
In antis de s'època coloniale, sos religiosos e sos sòmalos prus istudiados usaiant s'alfabetu àrabu, mancari in forma no cunformada a sa limba.
S'alfabetu atuale si cumponet de sas lìteras sighentes:
B, T, J, X, KH, D, R, S, SH, DH, C, G, F, Q, K, L, M, N, W, H, Y. (non s'agatant antimes sas cunsonantes: P, V e Z).
S'atzapat fintzas unu distinghimentu intre vocales curtzas (A, E, I, O, U) e longas (AA, EE, II, OO, UU).
Sas cunsonantes C, DH, KH, Q e X rapresentant sonos chi no s'agatant in s'alfabetu latinu traditzionale.


text:
Salta la barra di navigazione e vai ai contenuti
Vivere la campagna
Friday, December 7, 2012 - ASSOCIAZIONE CULTURALE BeS
cenàbara 7 de Meseidas de su 2012 – “Associazione Culturale BeS”
Arriciu, pubbricaus: Arbus, un’acontéssiu in arregalu a is bellesas de su territóriu: “Paesaggi da fiaba” . Sa de 4 editzionis. Annu 2012.
Fonti: “Associazione Culturale BeS”
Su assótziu “Associazione Culturale BeS”, si cumbidat a pigai parti a sa cirimónia de premiatzioni de su Cuncursu Literàriu e Artísticu de s’acontéssiu “Paesaggi da fiaba”, chi ddoi at sàbudu 15 de Meseidas a cumentzai de is dexi de a mengianu (10,00) me in s’Aula de su Consillu de su Comunu de Arbus.
Sa de 4 editzionis de sa manifestatzioni, realizada gratzias a su contribbutu de s’Assessorau a sa Cultura de sa Província de su Campidanu de Mesu, de s’Assessorau a s’Istrutzioni Púbbrica de su Comunu de Arbus, e gratzias a s’agiudu pretziosu de s’autrici Rossana Copez e de s’illustradora Eva Rasano, tenit cumenti a argumentu su mundu de is contus e s’est isvilupau in d-una série de propostas culturalis faci a su mundu de s’iscola.
Is contus e is contus popularis ammostant, difatis, un’acàpiu forti cun sa cultura chi ddas esprimit. Logus, fatus, personàgius nascint de is esperiéntzias istóricas, giogràficas e socialis bivias de su Territóriu, bessendi universus de simbólicus caraterizaus de identidadis fortis e de traditzionis chi sighint a tenni una funtzioni bia me in sistemas socialis insoru. Mundus simbólicus e arcàicus, chi in su matessi tempus arrannescint a generai visionis immaginàrias. Unu patrimóniu antigu, chi po meda tempus e me in medas facis suas at caraterizau in manera forti sa vida e is logus de custus territórius e chi oi podit arresultai una grandu aina formativa.
Me in su mesi de Donniasantu est istétiu fatu unu cuncursu literàriu e artísticu po contus no pubbricaus riservau a is pipius de is elementaris de is comunus de Arbus e Biddacidru (classis 4 e 5). In su matessi tempus chi s’est fatu su cuncursu funt istétias propostas unus cantu atividadis de labboratóriu cun s’iscopu de promovi s’iscritura creativa e favoressi s’arti cumenti a aina po sa comunicatzioni espressiva e sa créscita de is connoscéntzias. Sa scritrici Rossana Copez (autrici e co-autrici de: “Fiabe sarde”, “Tutti buoni arriva Mommotti”, “Fiabe palestinesi”, “Adottamostri”) e s’illustradora Eva Rasano ant presentau e guidau is labboratórius.
Is trabballus de is pipius (prus o mancu 100) funt isvilupaus previdendi unu trabballu intra classis diferentis in modu de si cuncentrai una asuba su trabballu narrativu e s’àtera asuba s’illustratzioni gràfica de is testus. Custu passàgiu at permitiu de creai un’ocasioni de cunfrontu stimulendi esperiéntzias de incontru e scàmbiu intra is alunnus de is classis diferentis.
Associazione Culturale BeS
Bia Repubblica, 135 – 09031 Arbus (VS)
info@associazionebes.it
www.associazionebes.it
Consulta s’acontéssiu – 15 de Meseidas “arbus, un’acontéssiu in arregallu a is bellesas de su territóriu: “Paesaggi da fiaba”. Sa de 4 editzionis.Anno 2012
Consulta sa locandina
Cundividi cun:


text:
(IlMinuto) – Casteddu, 13 de su mesi de ladàminis – Su colonialismu non acetat de allentai su giuali nimancu in s’istadiali sarda. Mancai sa fibera de fogus chi ant trisinau is tretus impitaus po is esercitatzionis militaris in s’ìsula (s’ùrtimu avenimentu at trisinau, is primus de su mesi de ladàminis, su polìgonu de Cabu Teulada), su Tar Sardigna at nau ai a su recursu de su Ministeru de sa Difesa contra a s’apricu, de sa metadi de su mesi de làmpadas a sa metadi de su mesi de ladàminis, de is normas “anticendio” aintru de is polìgonus militaris (su 5 de su mesi de totussantus sa Camera de su Consillu de su Tar s’at a pronuntziai asuba de sa pregunta “cautelare” de “sospensiva”, chi cumpletat su recursu). Sighi a ligi ‘Fogus in is poligonus militaris. Su colonialismu no acetat “istratzus”’
(IlMinuto) – Casteddu, 9 de su mesi de làmpadas – “Sa mancàntzia de su mètodu pigau in custa circa no est una novidadi poita issa acomunat is àterus spricullitus puru fatus in is annus a nòmini de is Ministerus de s’Istadu italianu, de s’Agentzia Nato-Nasma o de sa mantessi ASL de cumpètentzia”. Ddu at afirmau s’ex-consillera regionali Claudia Zuncheddu, segretària de su movimentu Sardigna Libera, chistionendi de sa prìtzia a friscu depositada in su Tribunali de Lanusèi po su protzedimentu asuba de s’impestadura de su tretu de Cuirra. Sighi a ligi ‘Perìtzia asuba de Cuirra. Zuncheddu SardignaLibera: “Àtera beffa”’
(IlMinuto) – Casteddu, 11 de su mesi de martzu – Isburratzada de is esercitatzionis militaris e no scéti de custas, palestra e fabrica de armas, sa Sardigna at essi s’industria de is 54 carrellus de is “cacciabombardieri” F35, chi ant essi fabricaus in Cabu Santu Laretu. A ddu fai isciri unus cantu de cidas fait, atressu de is pàginis de su cotidianu s’Unioni Sarda est Giorghi Zappa, giai diretori de Finmeccanica, oi a sa ghia de Vitrociset, chi traballat in su campu de is tennologias de s’informatzioni e de sa comunicatzioni e in sa “logistica”. S’azienda s’interessat de is sistemas eletrònicus e informaticus in su campu tzivili e militari po impresas, aministratzionis pùblicas, agentzias de su guvernu e organizatzionis. Ma fadeus unu passu agoa e torraus a su cuntratu firmau su 14 de su mesi de fiàrgiu passau intre sa Vitrociset e sa Lockheed Martin, azienda chi traballat in is cumpartus de s’inzenneria “aerospaziale” e de sa defesa, aintru de su programa Joint Strike Fighter. Sighi a ligi ‘Militarizatzioni: Sis-Ma: no a su fàbricu de is F35 in Sardigna’


text:
Symphonia secunda (Szostakowicz)
Symphonia secunda (op. 14) est symphonia composita a Demetrio Sostakovic anno 1927 apud decimam ceremoniam Res novae Octobres. In musica poema ab Alexandro Besymenski adhibetur et primum Lutetiae sub directione Nicolai Malko die 5 Novembris 1927 perfecta est.
Forma musicae[recensere | fontem recensere]
Haec symphonia solum motus et durationem 20 minutas habet. At duo parte a choro putari potest.
- Largo - Allegro molto. (musica saepe atonalitatis more avant-garde et ultra-polyphoniae)
- "OcToбpю" (Octobris). Post sonum sirenae fabricae, chorus poema de Re novae Octobris quod rem novae a Vladimiro Lenin laudat cuius verba ultima sunt "OcToбpb, KoMMyHa и ЛeHиH" (October, Commune et Lenin).
Nexus interni
- Symphonia duodecima (Szostakowicz) - similis themate Res novae Octobres est.


text:
Sa vitòria de s'“Aye” in Iscòtzia, in su referendum de s'atòngiu coladu, aiat pòdidu mudare sa Union Jack, sa bandera de su Regnu unidu formada dae is rughes de santu Andria (bianca subra de unu campu asulu), de santu Patrìtziu e de santu Giorgi (rujas subra de unu campu biancu). Piticu s'imbòligu!
Ma sigomente paret chi non nche siant galu cròmpidos is tempos pro s'indipendèntzia de Alba, sa Union Jack at a sighire a abarrare de aici. Finamentas in àteras banderas isparghinadas peri su mundu. Difatis est bastante a pensare chi cussa cumpositzione cromàtica dd'agatamus in unos cantos territòrios controllados dae sa reina. Ma peri in carchi natzione indipendente, a comintzare dae unos cantos paisos de s'Otzeània.
In cussos chirros, però, ddoe at prus de una proposta pro nche catzare s'emblema monàrchicu. Est su casu de s'Austràlia (in ue sa batalla est giuta a dae in antis dae is chi bolent sa repùblica), ma peri de sa Zelanda Noa. In tretos de Wellington sa dibata pro unu càmbiu radicale andat a dae in antis dae sa segunda gherra mundiale ma imoe is abitantes de sa “terra de mare” podent detzìdere a manera definitiva.
A pustis de àere retzidu prus de 10mìgia propostas, su grupu de espertos incarrigadu at fatu una primu lista de 39 banderas. Su primu de cabudanni su vitze primu ministru Bill English, in su museu natzionale Te Papa Tongarewa de sa capitale at, in fines, presentadu sas bator finalistas: tres ponent in evidèntzia una fògia de fìlighe; petzi una cuntenet su koru, pàraula maori chi de sa fìlighe inditat sa brota.
A pustis de àere retzidu prus de 10mìgia propostas, su grupu de espertos incarrigadu at fatu una primu lista de 39 banderas. Su primu de cabudanni su vitze primu ministru Bill English, in su museu natzionale Te Papa Tongarewa de sa capitale at, in fines, presentadu sas bator finalistas: tres ponent in evidèntzia una fògia de fìlighe; petzi una cuntenet su koru, pàraula maori chi de sa fìlighe inditat sa brota.
Dae su 20 de ladàmini a s'11 de su mese de idas is neozelandesos podent seberare cale de custas bator nch'at a cròmpere a su sèberu finale: in su mese de martzu de su 2016 amus a ischire si sa bandera natzionale at a abarrare sa chi est o un'àtera.


text:
Dal 19 al 22 aprile, al Teatro Trianon di Napoli, in scena Rosaria Porcaro in ‘Core ‘ngrato’
Al Teatro Trianon di Napoli dal 19 al 22 aprile, E20 spettacolo presenta, Rosalia Porcaro in ‘Core ‘ngrato’, di Rosalia Porcaro e Corrado Ardone, con Rosanna Pavarini, musiche a cura di Carlos Branca e Gianluca Brugnano. Gianluca Brugnano, batteria, percussioni e arrangiamenti musicali, Carmine Ioanna, fisarmonica. Segretaria di produzione Tiziana Beato, make up Kriss Barone, disegno delle luci Carlos Branca, foto William Rossi e Fabio Mareddu, regia Carlos Branca.


text:
In un'artìculu “Editorial Moll, adéu… o a reveure?” publicadu su 20.10 dae www.nuvol.com, Isidor Marí, presidente de sa “Secció Filològica de l’IEC”, s'Istitutu de Istùdios Catalanos, at faeddadu cun dispraghere de s'annùntziu chi EDITORIAL MOLL, sa sotziedade editoriale in catalanu prus antiga e famada de sas Baleares, at fatu in sar ùrtimas dies: tancat, serrat, cùngiat s'atividade sua, non pùblicat prus nudda. MOLL est finas s'editore de sa versione eletrònica su Diccionari català-valencià-balear (DCVB) de A. M. Alcover i F. de B. Moll, postu in web paris cun su IEC: http://dcvb.iecat.net/.
Una noa mala pro sos catalanos ma finas pro chie, che a nois, produit libros in sardu.
Est connota oramai sa crisi de s'editoria in totue, pro more de sas dificultades de s'economia e s'essida de modalidades noas de informatzione: internet e sos libros eletrònicos.
Non nos ispantat chi siant in dificultade manna sos editores in limba sarda, ca ischimus chi non tenimus assòtzios de letores militantes e b'at pagu sensibilidade pro sa limba iscrita in sa sotziedade e in su guvernu locale e sardu.
Fortza e debilesa de sa limba catalana
Ma nos ispantat chi sa crisi pertochet sa limba catalana. Est beru chi pro un'editore chi sessat de publicare in catalanu bi nd'at àteras deghinas o chentinas; chi s'iscola e sos libros de iscola funtzionant in catalanu; chi s'amministratzione, s'economia, sa cultura, s'informatzione funtzionant in catalanu.
Sa crisi de sas Ed. Moll est sinnale malu però.
E nàrrere chi su prus de sos Catalanos tenet in favore suo sa cussèntzia de èssere una natzione e de tènnere una limba natzionale! E nàrrere chi in contu de limba sunt coerentes, perseverantes, costantes e... disciplinados.
Cheret nàrrere chi finas pro una limba comente su catalanu tocat a èssere semper ischidos, ativos, produtivos, pro èssere bios.


text:
Iscritos giurìdicos e primas proas literàrias
Sende chi non bi fiat una literadura culta in limba sarda, sas òperas chi fiant ispàrghidas in Sardigna, in su tempus giuigale, depiant èssere cuddas in latinu, o toscanu, o catalanu. In su Medioevu sa Sardigna aiat connòschidu un'istòria sua particulare, prena de piessignos de originalidade.
Sos documentos prus antigos in limba sarda
Su Medioevu at lassadu un’eredade manna de atos, documentos e còdighes iscritos in sardu. Sa calidade e sa cantidade sunt gasi mannas chi, ponende•las a pare cun àteras zonas neolatinas, sa Sardigna las binchet in primatzia. Pro cuddos tempos fiat desempradu un’impreu gasi mannu, fitianu e carcu de su vulgare in àmbitu giurìdicu-amministrativu.
Sos condaghes
Sos condaghes (XI - XIII sèculos), sunt de sas primas testimonias de su vulgare sardu. Sunt manoscritos in pergamena, cun documentos chi pertocant a patrimònios de crèsias o comunidades religiosas. In printzìpiu fiant registros patrimoniales redatzionados a forma de ischedas cosidas una subra a s'àtera e posca imboligadas in unu fuste (kontakion in gregu-bizantinu).
Literadura religiosa
Sos istudiosos ant torradu a sestare a nou su ruolu de sa literadura religiosa in su medioevu sardu. Sa paghesa totale de fontes as dadu matana documentende, a manera iscientìfica, una produtzione chi depiat èssere prus bundante. Comente cumbinaiat in sos iscritos, finas sas òperas de gènere sagradu, fiant pertocadas dae su plurilinguismu, piessignu de sa cultura sarda.
Catalanu giurìdicu e literàriu
Cando sa Corona de Aragona conchistat s'ìsula, sa Sardigna intrat in sa filera de sas regiones mediterràneas ue su catalanu est sa limba de poderiu. Sos conchistadores noos si leant su contivìgiu de ispàrghere su limbàgiu issoro a livellu giurìdicu, insertende•lu in sa comunicatzione istitutzionale e in forma de limba veiculare de su Parlamentu de su rennu nou.


text:
Salve Regina
Articulu in logudoresu
Su Salve Regina est unu cantu in limba latina iscritu in s'Edade Mèdia. Lu aìat cumpostu Adhemar de Monteil.
Iscritu[modìfica | modìfica su còdighe de orìgine]
- Salve, Regina, mater misericordiae : vita, dulcedo et spes nostra, salve.
- Ad te clamamus, exsules filii Evae.
- Ad te suspiramus, gementes et flentes in hac lacrimarum valle.
- Eia ergo, advocata nostra, illos tuos misericordes oculos ad nos converte.
- Et Jesum, benedictum fructum ventris tui, nobis post hoc exsilium ostende.
- O clemens, o pia, o dulcis Virgo Maria !


text:
A Frantziscu Casu
- Dettagli
- Visite: 128
Leggidu cun piaghere ma surpresu
appo sos foglios chi in sas manos mias
has postu cun sas bellas tuas poesias
cumpostas tottu in limbazu osilesu.
Istende tue in Torino, piemontesu
in sa visione mia resurtaias;
ma osservo chi arribadu has sas nadias
costumantzias chi in bidda aias appresu.
Sas rimas tuas abertu m’han sa mente
ammentendemi chi un’amore nou
no iscancellat su ‘etzu fatzilmente
e tue, Frantziscu Casu, sardu ses
ca sempre has sa ‘idda nostra in coro tou
mancari chi in Torino appas sos pes.
Unu saludu ‘e Brotu a tottu estende
sos sardos chi in Torino sun vivende.
(06.03.2009)
Work in progress
SITO IN COSTANTE AGGIORNAMENTO
Notizie
Cronaca - La Nuova Sardegna - Sassari
-
Sassari, in pensione a 16 anni il vecchio Boris re della pet therapy
Il vecchio pitbull è la mascotte di “Parla col cane”. Teneri inganni per non fargli capire che non va più a lavorare
-
Treni, la linea Sassari-Alghero riaprirà entro 4 mesi
Lo assicura l'amministratore unico dell'Arst, Chicco Porcu


text:
Si nch'aberit una pàgina noa istraordinària pro sa fìsica. Sas undas gravitatzionales chi, Albert Einstein aiat prevìdidu in su sèculu coladu, esistint a beru. Las at rilevadas un'aina chi si narat Ligo (Laser Interferometer Gravitational-Ware Observatory) in sos Istados unidos.
S'iscoberta, chi aberit unu capìtulu nou in s'astronomia, l'ant publicada in sa rivista sientìfica Physical Review Letters e l'ant annuntziada eris, in cuntemporànea, in sos Istados unidos e in Itàlia. Su coordinadore italianu de sa collaboratzione sientìfica Virgo (sa collaboratzione internatzionale chi at analizadu sos datos) at naradu: «Est sa prima rilevatzione dereta de sas undas gravitatzionales».
Sas undas gravitatzionales sunt sas incrispiduras de s'ispàtziu-tempus ingendradas dae eventos còsmicos violentos. Comente sas undas de cando si nch'imbolat una pedra a una paule de abba. In sa matessi manera, sunt istados duos bucos nieddos, iscudende·si a pare, a ingendrare su primu sinnale de sas undas gravitatzionales.
Pro sa fìsica est unu bellu passu a dae in antis pro duos motivos. Su primu cunfirmat sa presèntzia de sos bucos nieddos e, su segundu, sa de sas undas gravitatzionales.


text:
Pioneer PLX-500: prètziu bàsciu e calidadi
E insa', in custu austu sardu callenti torraus a sciri apustis de unu sciacumannu de tempus, ca ndi teneus torra gana meda! Incarreraus cun una noa bella callenti de eriseru: sa firma giaponesa Pioneer chi, forsis, est sa prus firma manna de ainas po digei chi nci siat imoi, at presentau su pratu nou Pioneer PLX-500.
Est unu pratu "po inghitzai" ma, a s'imbressi de is paris de is àteras firmas, mancai chi còstat pagu tenit totu su chi serbit a unu digei o a un'ascurtadori normali de discus po inghitzai a ddu imperau luegus, sena de depi spendi àteru dinai:
- tiradura direta > 1.6 kgf・cm (est a nai ca est prus arta de cussa de su Technics 1200, su standard chi totu is pratus OEM pigant che a arriferimentu po su progetu);
- lestresa ±8 % (standard);
- strutura in allumìniu (su pesu est 10.7 kg);
- totu is aciuntas chi serbint po ddu imperai luegus (puntina, pannixeddu, gavetus àudio, gavetu usb, crobecu po ddu sarvai de su pruini, pesetus po ddu abalantzai);
- bessida àudio phono/line.
Totu po 349 èurus (iva cumpr.)! S'at a podi scioberai po finsas su colori (nieddu o biancu).
Unus cantus cunsiderus lestrus: Pioneer at cumprèndiu de diora chi du discu de vinili fiat "torrendi" e, duncas, chi serbiant pratus bonus po calisisiat umperadori (de su digei internatzionali chi bolit seguràntzia e calidadi a sa personi chi ascurtat is discus in domu chi bolit unu pratu bonu chi portat totu is aciuntas. Difatis, ocannu passau, nd'at bogau su Plx-1000,
est a nai su fradi manni de su 500 (matessi disìnniu, prus funtzionis, est a nai unu modellu "full optional") e, biendi su sucessu chi at tentu e sa domanda manna de pratus bonu prus baratus, at traballau po custu modellu "po inghitzai", donendi calidadi a prètziu bàsciu (una firma chi, po su chi pertocat a is mixer, est traballendi impari a is digeis po amanniai is modellus nous, pròpiu po ndi bogai ainas perfetas po su mercau, sena de circai de fai issa etotu su mercau).
Perou, a nai sa beridadi, custa dirigidura dd'iant pigada giai àteras firmas chi, mancai, po chistioni de nòmini e de dinai po sa pubricidadi, no nci funt arrennèscias a ndi bogai su pratu "po inghitzai" arreconnotu de totus. Una apitzus de totu sa Numark (de sa truma inMusic Brands, Inc. impari a Alesis, Akai, Denon, ecc.), chi un'annu a oi iat presentau su Numark TT250 USB ( 1.6 kgf・cm, ±10 %, aciuntas, scheda àudio usb aìnturu, allumìniu 7.5 kg).
Est, prus o mancu, su matessi pratu e còstat prus pagu (280-290 èurus). No ddu connòscit agiumai nemus, epuru Numark cun su TTX, su TT500 e su X2 giai nd'iat bogau pratus bonus chi, oindii, funt umperaus po finsas in is garas de digei. Ma forsis est peòpiu custu: at sèmpiri fatu pratus po digei e mai pratus OEM po inghitzai e, in prus, no at fatu una pubricidadi bona comenti a cussa de sa Pioneer chi, a sa fini, est unu colossu chi at ditzìdiu de no abarrai connota comenti a sa firma chi at imbentau is cd de digei (CDJ) e is mellus mixer cun 4 canalis ma de si-ndi pigai sa prusparti de su mercau cun ainas de dònnia fàscia e po (casi) totu is buciacas, umperendi una pubricidadi difìtzili a binci. Eus a biri comenti ant a arrespundi is atras firmas.
Custu est unu vìdiu chi amostat is Invisibl Skratch Piklz imperendi su PLX-1000 impari a su Technics 1210 e su mixer Pioneer S9 impari a su Z2 de sa Native Instruments po si fai una bidea de su livellu de is ainas noas de Pioneer:
Reloop RP-8000: su pratu modellu de su benidori?
Eus giai chistionau de sa bessida de produsidura de su Technics 1200/1210, "su pratu" de su digei, antzis, sa bidea matessi de su pratu. In custus ùrtimus duus annus, duncas, s'est amanniau meda su mercau de is pratus, totu bellus potentis e prenus de funtzionis e tennologia; po esempru, su Numark TTX nd'est bessiu a pillu de manera prepotenti cun totu is novidadis insoru e sa Stanton cun su ST-150/STR8-150 at circau de proponni un'aina simbillanti a su Technics ma prus moderna. Lassendi a perdi is àterus pratus de-i custu tretu spetzìficu de mercau (càstia a innoi po ddus biri mellus), depeus sinnalai chi sa firma tedesca Reloop, sighendi in su caminu cosa sua de amanniadura in su mercau mondiali e de pubricidadi de livellu artu, at inghitzau a bendi unu pratu nou, su Reloop RP-8000, cun su spèddiu mannu de ndi sperditziai is àteras firmas cun d-unu pratu "modellu". E poita? Poita ca pòrtat is prus funtzionis avantzadas de is ainas de is pratus de oindii (motori potenti, ultra-lestresa, ecc.) e in prus una setzioni digitali MIDI de controlladoris po su DVS (giai pronta po Serato) e de pads po s'arratantina. Est a nai chi su chi is àteras firmas ant fatu in su micser (Native Instruments, Rane, ecc.) sa Reloop ddu at fatu in su pratu, agiorronendi e asetiendi su progetu de su Controller One de sa giaponesa Vestax. At a essi su pratu "modellu" de su benidori? No ddu sciu. Tòcat a biri unas cantu cosas: calidadi, durada, segurantza, precisioni de sa lestresa e de s'arrodiadura, ecc., totu cosas chi su Technics sighit a fai beni meda mancai siat imperau de 30 annus! In prus, su de nci ponni sèmpiri prus cosas eletrònicas e aìnturu de is ainas est un'arriscu mannu po duus arrexonis: poita ca, chi s'aina no est beni fata is problemas ant a arribai luegus, e puru ca chi acostumaus a imperai funtzionis chi is àterus pratus no tenint, candu eus a sonai aforas de domu nosta eus a tenni barrancus mannus a nosi cunformai a su chi eus a agatai. Comuncas, abetaus su prètziu e is primus scedas de is digeis professionistas (no pagaus de sa Reloop!) chi ddu ant a imperai.
Cali est su pratu ereu de su Technics 1200/1210?
[Totu is deretus de is màginis chi nci funt in custu post funt de is firmas de is ainas e de is giassus acapiaus a is màginis etotu]
In custus ùrtimus mesis eus intèndiu boxis meda apitzus de su fatu chi su Technics 1200/1210, “s'urrei de is pratus po digei” est bessendi-nci de produsidura. Difatis parrit chi sa Matsushita (sa firma giaponesa manna chi tenit is siddus “Technics” e “Panasonic”) apat ditzìdiu de spaciai custu tretu de ainas, forsis po ndi amanniai àterus prus liaus a sa tennologia de oindii (usb, Midi e chena de filu). Est difìcili meda a si bisai unu mundu chena de su 1200/1210 po unu digei! Su 1200 est stètiu sèmpiri su sìmbulu de su digei e at pirmìtiu su nascimentu de tènnicas noas comenti a su “scratch”. Est craru ca custa spècia de pratu, de prus de 30 annus in produsidura, est lòmpia a èssiri su “standard” po una filera de arraxonis: su motori potenti (tratzioni dereta), sa calidadi de is materialis, sa precisioni de arrodiadura arregulada de su sitzillu e sa bellesa puru e, duncas, pighendi po beridera custa nova, si depeus pregontai: cali iat a pòdiri èssiri su pratu suplidori de su Technics? E poita? Andaus a biri unas cantu de scèberus:
Tenint su motori prus potenti (2.0/4.7 Kgf/cm) e meda prus de lestresa (+/-10% finsas a +/-50%); in su mod. 2000 su bratzu est deretu (cosa chi no praxit a unu sciacumannu de digeis) e funt totu fatus pruschetotu de pràstica tostada e parrit (is spècias bècias siguramenti) ca s'arrodiadura no siat costanti, po nexi de una sitzilladura pagu bona. In prus costant meda (min. 500 èurus), ma abarrat unu de is prus pratus imperaus po su scratch (apalas de su Technics).
S'ùnicu pratu chi at copiau beni su Technics. Esistit de diora e, puru chi sa firma Stanton no est pigada in cunsideru mannu po is pratus, est un'ordìngiu beni fatu. Su motori est potenti (4 Kgf/cm), is materialis imperaus font bonus (totu in allumìniu), lestresa de +/-10% finsas a +/-50%, duus tastus de partèntzia/firmada e (foras de su STR8-150 chi tenit su bratzu deretu) s'impressioni generali est simbillanti a cussa chi donat su Technics. Su prètziu no est bàsciu (min. 550 èurus) perou ddoi funt sa conchita e su pannu puru.
Motori potenti meda (tratzioni arregulàbili: 2.5, 3.7 e 4.7 Kgf/cm), bratzu deretu opuru curbau, arrodiadura afidabili, lestresa sceberàbili (de +10%- finsas a +50%-), 78 GPM, e milli àteras cosas (in su TTX: bèssida furriabili a Line, bessida digitali, duus tastu de partèntzia/firmada, porta USB, conta-bàtidus, luxi de servìtziu asuta (acanta de is acapius de is gavetus), ecc.. Bellu meda, materialis bonus perou grai (13 Kg); is tastus de de partèntzia/firmada funt unu pogheddu prasticosus e su curreu de sa lestresa no est scurrenti comenti a cussu de su Technics (perou est pretzisu). Balit su chi costat (min. 370 € su TT500 e min. 470 € su TTX) e est lompendi a essi su standard in su mundu de su scratch e de sa musica eletrònica.
Custa firma tedesca est amanniendi meda, amelliorendi is prodotus in calidadi e bisura. In custus ùrtimus annus, tanti po nai, digeis comenti a "Dj Angelo" e "Pro Zeiko" ant sceberau de imperai e fàiri sa pubricidadi a custa firma e, duncas, est craru ca seus chistionendi de cosas professionalis. Su prus pratu importanti de Reloop est su RP-6000; motori potenti (tratzioni arregulàbili (de 2.5 finsas a 4.5 Kgf/cm), lestresa sceberàbili (de +10%- finsas a +50%-), ndi bessit a Lìnea puru, tenit giai sa conchita e su pannu. Totu po unus 370 èurus, donendi fidùcia manna a sa firma giòvuna!
Sa bonànima de Dj Roc Raida fiat stètiu grandu sponsor de custu pratu, narendi chi fiat mellus de su TTX po unas cantu de arraxonis: no est grai, su motori est potenti (5 Kgf/cm, su prus motori potenti in is pratus de digei), materialis bonus meda, tastus chi assimbìllant a cussus de su Technics, lestresa de +10%- finsas a +20%-, ecc.. Certu, Gemini no est connota meda po ainas de calidadi manna ma, a cantu parrit, custu est unu pratu sèriu e interessanti meda...po su prètziu puru: min. 260 €!
Ddoi funt àterus pratus puru: AKIYAMA "Acura" (firma spanniola), CITRONIC "PD45 mk2", US BLASTER (firma olandesa) "USB 7364", ecc.. Ma, mancai, de custus ordìngius pagu connotus nd'eus a chistionai prus ainnantis.
Siguramenti su Tecnics 1200/1210 at a abarrai po annus e annus s'urrei pruschetotu po una cosa: sa fiantza de no crèiri.
Lèssicu 0.2
(su) PRATU: in ingresu ddi nàrant “turntable” (tàula chi girat), in italianu “giradischi”. Eus a pòdiri a nai “gira-discus” ma est lègiu meda a intendi. Perou, sèmpiri in italianu, ddi nàrant “piatto” puru, in su sùspiu de su mundu de su digei, de s'arràdiu e de su hi-fi, puru chi est una parti sceti de su “giradischi” (cussa chi girat, chi apitzus nci poneus su discu); duncas podeus nàiri “pratu” e totus ant a cumprèndiri (de su tèssiu) de ita seus chistionendi. Bollu a aciùngiri ca in tedescu est “plattenspieler” e in frantzesu est “platine".
(su) SITZILLU: est su chi ddi nàrant "quartz" in ingresu. In su pratu a tratzioni dereta est s'elementu chi controllat sa precisioni s'arrodiadura.
(sa) LESTRESA: is pratus de digei tenint sa possibilidadi de arregulai sa lestresa de s'arrodiadura (po pòdiri amisturai discus diferentis); eus a pòdiri nai "pitch", a s'ingresa, ma in italianu puru s'imperat "velocità" prus meda chi "pitch". Cun lestresa teneus sa possibilidadi de imperai unu fueddu sardu e de fai cumprèndiri luegus de ita seus chistionendi puru a chi no est spertu de custas cosas chi, mancai, iat a pòdiri èssiri de su fueddu ingresu.
(sa) CONCHITA: est cussa aina anca ddoi est sa puntina. In italianu ddi nàrant "testina" e in ingresu "cartridge".
Contus de Digei: a s'inghitzu de is annus '90 una truma de piciocus chi faiant “rap” (in cussus tempus no fiat cosa normali meda) depiant sonai in d-una bidda manna de su Campidanu de mesu (chi fiat ancora Provìntzia de Casteddu) e, duncas, iant pigau acòrdius a fueddus po sa scheda tènnica: una mesa po sa consolle e is pratus po su digei. Sa dii chi depiant sonai, lòmpius in su logu de su cuncertu, iant agatau is pratus po sa bateria! Iat a essi stètiu mellus, a cussu puntu, a nd'agatai una pariga prenus a cùcuru de malloreddus cun bagna de sartitzu!
Custa borta est a Paolo "Dj Boophera" Alghisi chi depu torrai gràtzias!


text:
Patricia Hearst
Patricia Campbell Hearst (nàschida su 20 de frearzu de 1954), como cunnota comente Patricia Campbell Hearst Shaw, est un'amerigana sechestrada in su 1974 e posteriormente cundennada a presonia pro un'isrobatòriu realizadu paris cun sos sechestradores suos. Pro custa resone, su casu suo est cussideradu dae medas comente unu de sìndroma de Istogorma.
Patricia Hearst est sa neta de William Randolph Hearst, unu mannatu de s'imprentadoria obitadu. In su 1974, Patricia Hearst aiat balanzadu pobularidade addaghi fiat istada recatada dae su grupu terrorista de sos simbionesos, a su cale si fiat aunida posteriormente. Hearst fiat istada detènnida a pustis de leare parte a un'isrobatòriu de banca cun àteros membros de s'organizadura terrorista, e aiat coladu duos annos in sa presone finas a cando sa cundenna sua fiat istada cummutada dae Jimmy Carter su presidente. In su 2001, fiat istada agrassiada in manera definitiva dae Bill Clinton su presidente, in s'ùrtimu atu ufissiale realizadu dae custu ùrtimu in antis de dassare sa Domo Arba.


text:
– de Sarvadore Serra –
Sarvadore Satta (Nùgoro, 9 de austu de su 1902 – Roma, 19 de abrile de su 1975) est istadu unu de sos mègius giuristas e unu de sos mègius iscritores de s’Istadu italianu.
Fiat s’ùrtimu fìgiu de su notaju nugoresu Sarvadore Giuanne Pàule Satta (parente de su poeta Bustianu Satta) e de Valentina Mariantònia Galfrè. A pustis de àere frecuentadu su Litzeu ginnàsiu istatale Giorgi Asproni de Nùgoro, at cunsighidu sa maturidade in Tàtari in su Litzeu “Azuni” in su 1920. Semper in Tàtari, s’est laureadu in giurisprudèntzia in su 1924, cun una tesi subra de su Sistema revocativu fallimentare.
Iscolanu e assistente de Marco Tullio Zanzucchi, at otentu sa dotzèntzia lìbera in su 1932 e at cumintzadu su cursus honorum acadèmicu in su 1934 in sa facultade de giurisprudèntzia de s’Universidade de Camerinu. A pustis chi in su 1937 est devènnidu ordinàriu, est coladu a s’Universidade de Pàdova (1937), Gènova (1938-1958) e Roma (1958-1975) (de sa cale at a èssere fintzas prèside dae su 1965 a su 1966 ). In cussas facultades at a tènnere sos cursos de deretu fallimentare e de deretu protzessuale tzivile. Dae su 1945 a su 1946 est istadu retore de s’Universidade de Trieste. Dae su 1973 est istadu Sòtziu Natzionale de sos Lintzeos.
Pro sa particularidade de sas tesis suas, a diferèntzia de àteros professores de sa matessi matèria, Satta no est istadu pròpiu unu capu de iscola. In mesu de sos iscolanos suos b’at àpidu Lucio Lanfranchi, Francesco Cordopatri, Carmine Punzi, Romano Vaccarella, Girolamo Bongiorno, Ferdinando Mazzarella, Girolamo Monteleone, Antonio Nasi.
In su 1939 s’est cojuadu cun Laura Boschian, assistente in sa càtedra de Literadura Russa in Pàdova, sa cale l’at dadu duos fìgios, Filippo e Luigi (Gino). Su primu at a sighire sas orminas de su babbu, seberende su deretu amministrativu e costitutzionale; su de duos, laureadu in Fìsica, at a insinnare in antis Fìsica Superiore in s’Universidade de L’Aquila, pustis Fìsica II in sa Sapienza.
Sa codificatzione
In su 1938 lu cramant a s’ufìtziu legislativu de su Ministèriu de sa Giustìtzia pro fàghere parte de sa cummissione pro su còdighe de cummèrtziu e de su comitadu pro sa lege fallimentare. Su còdighe de cummèrtziu no l’ant a aprovare, e parte de sos materiales ammaniados ant a intrare in sos libros IV e V de su còdighe tzivile de su 1942. Imbetzes sa lege fallimentare est intrada in vigore in su 1942. In sos iscritos posteriores, Satta at a leare sas distàntzias dae sa lege fallimentare, forsis ca sas solutziones propostas dae issu no las ant leadas in cunsideru sos àteros membros de su comitadu, in mesu de sos cales bi fiat Alberto Asquini. No leat parte in sos traballos pro su còdighe de protzedura civile, fintzas ca sas opiniones suas fiant diferentes dae sas de sos istudiosos (in mesu de sos cales bi fiat Piero Calamandrei) chi ant a ammaniare su testu de su 1940. Ma dae su 1946 l’ant a cramare a fàghere parte de cummissiones ministeriales medas pro sa riforma de su còdighe in vigore .
Òperas giurìdicas
In sos annos universitàrios at publicadu istùdios giurìdicos medas, chi su prus de importu est unu Commentario al Codice di Procedura Civile (Cummentàriu a su Còdighe de Protzedura Tzivile) monumentale, un’òpera in chimbe volùmenes chi nd’at fatu unu de sos protzessualtzivilistas prus connotos a pustis de sa gherra. In su 1948 at publicadu su manuale “Diritto Processuale Civile” (Deretu Protzessuale Tzivile) adotadu pro tempus meda comente libru de testu in sas mègius universidades. S’òpera, cuidada dae su professor Carmine Punzi, est lòmpida a sa de trèighi editziones.
Sunt connotas meda fintzas sas “Istituzioni di diritto fallimentare” (Istitutziones de Deretu Fallimentare), publicadas in su 1948, chi si sunt cambiadas in su manuale prus ampru “Diritto fallimentare” (Deretu fallimentare), chi sa prima editzione l’at publicada sa Cedam in su 1974. Fintzas custu manuale, a pustis de sa morte de su maistru, l’ant agiornadu sos iscolanos suos, in particulare Romano Vaccarella.
Intre su 1974 e su 1975 at collaboradu cun su giornale Il Tempo publichende una sèrie de artìculos subra de sa magistradura e subra de temas polìticos. In su tempus de su referendum de su divòrtziu in su 1974, Sarvadore Satta s’est postu a s’ala de su chi eja a s’abrogatzione de sa lege del 1970, sustenende s’indissolubilidade, fintzas tzivile, de su matrimòniu.
Malàidu de tumore, si nch’est mortu in Roma su 19 de abrile de su 1975.
S’iscritore
Est pro more de sa famìlia chi Sarvadore Satta est connotu fintzas comente romanzieri: difatis, a pustis de sa morte, sos custrintos ant chircadu sas cartas betzas de su giurista, e ant iscobertu, in mesu de custas, sos fògios iscritos a màchina de Il giorno del giudizio (pustis ant agatadu, in sas pàginas de un’agenda betza, fintzas su manuscritu). Satta aiat cumintzadu a l’iscrìere in su 1970, non sena suferèntzia, boghende a pìgiu cun sa memòria sas figuras de unos cantos abitadores, belle totu mortos, de Nùgoro, sa tzitade de sa pitzinnia sua. Su libru tratat pròpiu custu: est una professone de personàgios chi s’iscritore nde faghet una chirca psicològica funduda, cumintzende cun su babbu notaju pro l’agabbare cun sos àteros tzitadinos, in un’ammentu chi est a mesu caminu intre Spoon river e sa dantza màcabra.
Su “romanzu” l’at publicadu pòstumu in su 1977 sa sotziedade editoriale Cedam, ispetzializada in publicatziones giurìdicas. In su cumintzu sa crìtica non si nd’est abbigiada. Ma cando, a pustis de pagu tempus, l’at torradu a publicare Adelphi (1979), est devènnidu un’afare literàriu de dimensiones mundiales. Como su libru, traduidu in 17 limbas , est cunsideradu un’òpera literària de importu mannu e sa crìtica literària lu bantat semper meda.
Àteras òperas sunt La veranda, originada dae s’esperièntzia de s’iscritore in unu sanatòriu de Meranu, chi tratat de sa suferèntzia sua e angena, e De Profundis, pintura miràbile de sa cunditzione umana prena de tristura, nàschida dae sas riflessiones subra de s’esperièntzia fea de sa segunda gherra mundiale.
Mia indissolubile compagna. Lettere a Laura Boschian 1938-1971, s’epistolàriu (120 lìteras manuscritas inèditas, àteros 71 documentos, custos puru inèditos), a incuru de Angela Guiso, est s’ùrtima òpera publicada in su mese de nadale de su 2017. A su chi iscriet Renato Minore in Il Messaggero: “Angela Guiso, chi cun cuidadu amorosu at istuvadu in sos archìvios sedatzende cada casta de documentu e de carta e interpretende totu cun finesa crìtica, osservat in sa presentada chi sa de Satta “est una crònaca originale de viàgiu ogros a Làura. Ma mescamente ogros a issu etotu; una casta de libru mastru chi collit pensamentos e pensamentos in sa navigatzione peleosa chirru a una identidade sentimentale apagadora”. “Mia indissolubile compagna” est unu diàriu istraordinàriu chi si leghet comente chi siat unu romanzu de formatzione, involuntàriu e galu de prus netzessàriu, cun sa mùtria sua unu pagu riflessiva, unu pagu apassionada, unu pagu irònica”.
Òperas
Deretu
- Contributo alla dottrina dell’arbitrato, Milanu, Giuffrè, 1932.
- La rivendita forzata, Milanu, Giuffrè, 1933.
- L’esecuzione forzata, Milanu, Giuffrè, 1937.
- Teoria e pratica del processo, Milanu, Giuffrè, 1940.
- Guida pratica per il nuovo processo civile italiano, Milanu, Giuffrè, 1941.
- Manuale di diritto processuale civile, Pàdova, Cedam, 1948.
- Istituzioni di diritto fallimentare, Roma, Società Editrice del “Foro Italiano”, 1948.
- Diritto processuale civile, 1948.
- Commentario al codice di procedura civile, Milanu, Vallardi, 1959-71.
- Soliloqui e colloqui di un giurista, Pàdova, Cedam, 1968.
- Quaderni del diritto e del processo civile, 1969-73.
- Diritto fallimentare, 1974.
- Il mistero del processo, Milanu, Adelphi, 1994 (postumo).
Narrativa e àteros iscritos
- De profundis, Cedam, 1948 (rist. Adelphi, 1980; Ilisso, 2003)
- Il giorno del giudizio, Cedam, 1977 (rist. Adelphi, 1979; Euroclub, 1979; Gruppo Editoriale Fabbri-Bompiani-Sonzogno-Etas, 1982)
- La veranda, Adelphi, 1981. (rist. Euroclub, 1982; Ilisso, 2002)
- Mia indissolubile compagna. Lettere a Laura Boschian 1938-1971 (a incuru de Angela Guiso); Ilisso, 2017


text:
Sos vàrios tentativos de congiuras pro sighire su disignu rivolutzionàriu de s’Angioy
Tra su 1799 e su 1812 sighiant a si manifestare una sèrie de atziones de opositzione a su redime chi si fiat consolidadu a pustis sa pèrdida de Angioy; medas de custas fiant congiuras de su tzetu mèdiu chi s'impignaiat a modificare sa polìtica, in cunsideratzione puru de su cambiamentu de sa polìtica internatzionale.
Su progetu de liberare sa Sardigna non fiat istadu mai abbandonadu dae Angioy chi pro custu traballaiat a Parigi, cussigende e ispinghende a s'atzione persones comente Ciloccu, Sanna Corda, Martinetti e àteros, chi ant pagadu totus cun torturas e s'impicu.
Sos tzentros printzipales de congiuras e motos de rebellione sunt istados Tàtari e su Logudoro.
Sa congiura de Castello de su 1799 aiat corpidu in particulare Bissente Sulis, testimòngiu iscòmodu protzessadu dae Valentino in su 1801 impare a su notaju Antoni Mereu, De Lorenzo e àteros.
De su 1812 est sa congiura promòvida dae s'abogadu Sarvadore Cadeddu (amigu de sa prima ora de Angioy), connòschida comente sa congiura de Palabanda. Cadeddu, cun sos familiares e medas amigos, s'agataiant a suta de s'ortu botànicu, in ue fiat su giardinu de domo sua, pro arresonare de polìtica. Issu fiat puru meda collegadu cun sos populanos de Casteddu. Sa congiura fiat istada iscoberta a su momentu chi fiant ponende-la in atu. Cadeddu cun sos fìgios e cun Remundu Sorgia, Putzolu, Pascuali e Ignàtziu Fanni, fiant istados iscobertos, cundennados e impicados.
- Palatzu Règiu in su 1854 Palatzu Règiu in su 1854
- Casteddu, turre de su Isprone cun s’intrada a Stampace. Casteddu, turre de su Isprone cun s’intrada a Stampace.
-
http://sardignaemediterraneu.alfaeditrice.it/index.php/m-pos7-p1setz4-setz5/m-pos7-p1setz5-ah/193-p1sez5-a#sigProId2a379c7618


text:
Origine
Dovrebbe derivare dal nome medioevale Tranchedus una forma metatetica del nome Tancredi, probabile nome del capostipite.
Dell'uso del nome si ha un esempio a Bologna nell'anno 1312 in uno scritto: "...Et quod dominus potestas, dominus capitaneus, anciani et consulles presentes eorum nomine et eorum successorum promiserunt et asseruerunt vinculo iuramenti predictos superius nominatos et quemlibet predictorum cogere realiter et personaliter de iure et de facto ad omnia suprascripta, predicti ser Gerardus, ser Salvi et dominus Tranchedus sindici ut supra iuraverunt corporaliter ad sancta Dei Evangelia se non separare de civitate Bononie et atendere et observare omnia predicta sub pena decem millia librarum bononinorum et obligatione omnium omnium bonorum suorum ...".
Il cognome Tranchida decisamente siciliano, del messinese e del trapanese in particolare.
Presenza
Popolarità
Il cognome Tranchida è 1087° nella regione Sicilia
Il cognome Tranchida è 86° nella provincia di Trapani
Il cognome Tranchida è 8° nel comune di Paceco (TP)


text:
Riccione
Coordinatas: 44°00′N 12°39′E / 44°N 12.65°E
Riccione est una comuna romannola de 34.327 abitadores, posta in s'oru de su Mare Adriàtigu, in territòriu de sa provìntzia de Rìmini.
Est cunnotu in antis de totu comente logu de bagàntzias istiales, cun prajas ampras de arena fina e possibilidades mannas de ispassiamentu, in particulare gràssias a discutegas e istabilimentos notencos intre sos mezus de sa costera romannola. Riccione, chi est paranumenadu “sa pèrola birde de s'Adriàtigu”, atraighet onzi istiu mizas e mizas de turistas, aproghilende dae s'Itàlia e dae logu istranzu, mescamente dae s'Alemània, s'Olanda, sa Rùssia e sos paìsos nòrdigos. Sunt numerosas in bidda sas domos de recreu, chi sos meres sunt in particulare pessones de Bolonna e zirile.
Su caminu mannu de Riccione est rapresentadu dae viale Ceccarini, unu zirone pionale longu unu chilòmetru chi dae s'istassione de sos trenos zughet finas a s'iscaru. Su caminu est pimpirinadu de butegas, cafès e restorantes de livellu artu, e in ie si cuntzentrat sa bida mundana de sa bidda.
Pro su pertocat sa coghina, dòminant sa piadina romannola cràssiga e su pische, chi si podent gustare in sa mezus manera inche numerosos istabilimentos.


text:
Sena torrare in segus tempus meda e biagende a s’imbesse in intro a su trùbulu turcu balet a mentovare unas cantas datas de importu. Datas o mègius sumanas chi, mancari in pessu in intro a unu calendàriu ebbia, ant marcadu a fogu su caminu conca a sa democratzia in unu paisu chi – sena duda e sena timòria – si podet definire fascista. E de sa peus rèpula. Su mese de Santandria de su 2016, sa note intre su tres e su bator, sa politzia turca nch’at messadu dae su laore polìticu, trèighi parlamentares de su Partidu democràticu de sos Pòpulos (Hdp) chistende·nche·los a presone. Acusa? Soversione e terrorismu. Su mese de Maju de su 2016, Erdoğan nche catzat s’istitutu de s’immunidade parlamentare, isterrende·si gasi su logu pro sos arrestos imbenientes chi nche fiant giai in intro a su progetu presidentziale suo. Resones? Luta a sa soversione e a su terrorismu. Su bìndighi de Trìulas de su 2015 cun sa proclamatzione de s’istadu de emergèntzia a cajone de unu golpe atrividu (e/o presuntu?) nche l’agabbant in galera prus de otantamìgia persones. Acusas? Soversione e terrorismu.
Su prus sunt acadèmicos, giornalistas, attivistas e esponentes de sa sotziedade tzivile, sos chi nche ruent a intro de sa pradera guvernativa. Prima die de Santandria de su 2015 e su sete de Làmpadas de su 2015, Erdoğan non bi reventit a nche serrare in foras dae su parlamentu su Hdp, fintzas giughende·nche – sena birgòngia peruna e cun un'ingiùrgia manna a sa democratzia – a su 10% s’isbarramentu eletorale. Rapresentàntzia populare derruta, sestu programàticu e polìticu conca a sa ditadura, poderes legislativos, esecutivos e giuditziàrios in manos a un’òmine ebbia.
Custu est su chi si nche lughet leghende su comunicadu de sa Rete Kurdistan Sardigna, publicadu in manifestosardo.org. Comunicadu chi serrat cun sos faeddos de Selahattin Demirtaş, su co-presidente de su Hdp: «Sa pelea nostra conca a sa paghe, a sa giustìtzia e a sa democratzia pro su pòpulu nostru at a sighire sena pasu. Semper e in cada logu».
Finas si oe, galu, Turchia non pesat rima cun Democratzia, mancu retroghende.


text: Sos Sex Pistols bi la canteint sa cantzone a deus, pro chi l'ampararet a sa reina Elisabeth II. E issa nch'est galu in cue, sètzida in su tronu reale dae su 6 de freàrgiu de su 1952. Su 21 de abrile de su 2016 at cròmpidu 90 annos, ma su 9 de cabudanni de su 2015 nch'at barigadu su primadu de sa reina Victoria: a oe su rennu suo est su prus longu de totu s'istòria britànnica cun 13 primos ministros intreverados suta de sa corona sua. Fìgia de su prìntzipe Albert (a pustis re George VI) e de sa duchessa de York Elizabeth Bowes-Lyon (sa “Reina mama” morta in su 2002 a s'edade de 102 annos), devengeit erede de su tronu in su 1936 a pustis de s'abdicatzione de su tziu Edward VIII. Incoronada su 2 de làmpadas de su 1953, narant chi issa non bi penset a abdicare. Figura non segundària de sa polìtica britànnica (s'inchieteit cun Tony Blair ca nât chi no la poniat bastante in parte), Elisabeth est finamentas reina de Antìgua e Barbuda, Austràlia, Bahamas, Barbados, Belize, Cànada, Grenada, Giamàica, Zelanda Noa, Pàpua Guinea Noa, Saint Kitts e Nevis, Santu Bissente e Grenadine, Ìsulas Salomone, Santa Lughia e Tuvalu. Cunforma a sas règulas de s'Atu de disponimentu de su 1701, a pustis suo su podere colat a su fìgiu Charles, prìntzipe de su Galles.


text: Bodajbo rapresentaiat unu de sos tzentros mineràrios prus de importu de sa Rùssia. In sas minas de sa badde de sa Lena si bogaiat a pìgiu s'oro. Metallu pretziosu chi batiat a sas cassas guvernativas prus de sete milliones de rublos s'annu. Sas cunditziones de traballu e sa calidade de su màndigu però fiant metzanas meda. Sos turnos de traballu pariat chi no acabbarent mai e sas normas de seguresa iscarsas garantiant cada casta de intzidente. Pro custa resone, su 22 de freàrgiu, sos operajos si colleint a pare e avieint sa protesta cun sos isciòperos, pedende su megioru de sas cunditziones de traballu e de sa paga. S'azienda a sas primas pariat interessada a sa tratativa, ma a pustis tancheit sos canales de comunicatzione e truncheit su negòtziu. Bida sa situatzione sos traballadores si mobiliteint deretu e organizeint una manifestatzione cun 2.500 persones. A parare fronte a s'isciòperu però arribeit s'esèrtzitu zarista chi non bi penseit duas bias a isparare a su corteu. Fiat su 17 de abrile de su 1912. Sos giornales de tando faeddeint de 270 operajos mortos e de 250 fertos.


text:
Contos
Sa pudda braga bòdia
In sa corte de Tzia Marianna b'at una puddichina chi li piachet a bragare.
Una die, a fura 'e sa mere, s'at postu sas iscarpas a taccone, s'at astrintu unu muccadore tottu froriu in conca e at picau fintzas sa bussiedda.
S'est pompiada in s'ispricu de s'apposentu e at nau: "Oddeu, ite bella chi so! Commo esso a passizare".
Ma tottu sas àtteras puddichinas e sos puddichinos, cando l'an bida colande in su caminu, si sun postos a rídere e l'an cantau custa cantonedda:
Sa puddedda braga bòdia
est colande in sa carrera;
ja s'at postu sos taccones,
ca si crèdete sennora.
Ma no nos importat nudda,
ca est semper una pudda.
Su poleddu tosturrudu
In sa bidda de Fonne una borta b'aiat unu poleddu, chi dae cando aiat cumintzau a si règhere in ancas l'aggradabat a si nch'andare a trabicare.
Sa mama fit semper pretzettàndelu: "Non t'allarghes dae s'istalla, ca ti podes fintzas pèrdere!".
Ma issu, mudu mudu, si nch'andabat zirande in sos ortos e in sos predarjos de sas tancas.
Una die s'est fintzas attriviu a si nch'artziare, solu solu, a sa costa de su monte Bruncuspina.
Incue b'aiat una crapitta, belledda che pintura: sa carena suttile e lizera, sos pededdos lestros comente sa mugra; ma sa conca, pacubene, fit de crapa.
Li narat su poleddu: "A ube ses andande?"
"A brincare in custas roccas; a bi benis?"
"Ma deo no isco a cúrrere lestru comente a tibe!"
"E ite credes chi bi cherjat? Pómpia comente faco deo!"
E, chene mancu lu nàrrere, sàrtiat a bolu unu bette fossu chi b'aiat incue. Su poleddu pómpiat a bucca aperta e li paret unu jocu.
Provat a fàchere issu puru sa matessi cosa: ma sos pedes si li tropedin a s'imbesse e nche rughet a intro tirriande che sirbone, in mesu 'e sos rubos e sas ispinas.
Su poleddu, míseru, abbarrat in su fossu orriande a boche manna, fintzas chi sa mama e su mere non benin a nche lu bocare chin sa soca.
Sa crapitta, si lu pómpiat dae una rocca: "Ma deo non l'ischio chi su poleddu non brínchiat comente una crapa! - narat - Tue, tontu, si ses naschiu molente proite ti cheres fàchere crapa?".
atteros contos (puru in Campidanesu e Lugodoresu):
Etichette: indipendenzia, limba